הוועדה לענייני ביקורת המדינה, כנסת 20, פרוטוקול מספר 122, 2016-06-01 09:00

קארין אלהרר: בוקר טוב לכולם, היום ה- 1 ביוני 2016, כ"ד באייר התשע"ו, אני פותחת את ישיבת הוועדה בנושא פינוי שדה דב, פיתוח ותחזוקה של שדות תעופה פנים ארציים ומנחתים, דוח מבקר המדינה 66א.

קארין אלהרר: אני מברכת את מר צבי ורטיקובסקי, המשנה למנכ"ל משרד מבקר המדינה, את חברי הכנסת איתן ברושי, איל בן ראובן ומיקי לוי, ואת נציגי המשרדים השונים.

קארין אלהרר: תראו, פינוי שדה דב כנראה בסוף יהיה צעד שהוא מתבקש אבל, כשאנחנו מנסים לחשוב מה אנחנו צריכים לעשות לפני שמפנים, זה קודם כל לבדוק את כל הפתרונות שמציעים.

קארין אלהרר: כשייסגר שדה התעופה האזרחי בשדה דב, הנסיעה בקו אילת תל אביב תוארך משמעותית.

קארין אלהרר: הקו הזה משמש עשרות נוסעים שנזקקים לשימוש בו לצורך טיפולים רפואיים או לצרכי עבודה.

קארין אלהרר: במקום נסיעה של קצת יותר משעתיים היא יכולה להתארך לכל כיוון למשהו כמו ארבע שעות, מבלי לציין את העלות הגבוהה.

קארין אלהרר: בג"ץ דחה אמנם את סגירת שדה דב ונקבע מועד לאפריל 2017 אבל זה לא עוד הרבה זמן ולכן אנחנו צריכים לעבוד במרץ.

קארין אלהרר: במסגרת דוח מבקר המדינה אנחנו מגלים שלפי נתוני אגודת התעופה הכללית, נכון לסוף 2014 יחס כמות תושבים לשדות תעופה פעילים בישראל הוא נמוך ביותר.

קארין אלהרר: במדינת ישראל היחס הוא 1.3 מיליון לשדה תעופה.

קארין אלהרר: אם ניקח מדינה שדומה לנו במאפיינים הדמוגרפיים, למשל, את שווייץ, שגודל האוכלוסייה שלה דומה לזה של ישראל, היחס שם הוא 400,000 תושבים לשדה תעופה.

קארין אלהרר: יוון 150,000 תושבים ובארצות הברית, אחותנו הגדולה, אנחנו מדברים על פחות מ-100,000 תושבים.

קארין אלהרר: אנחנו גם רואים שסגירת שדה התעופה שדה דב ושדה התעופה בהרצליה, אחרי המהלך הזה נתב"ג יהיה שדה התעופה היחיד בטווח של 100 קילומטר מתל אביב ואם חלילה מסיבה ביטחונית אנחנו נראה שהוא ייסגר אז אנחנו בבעיה קשה.

קארין אלהרר: אין לנו שום דבר בטווח הנראה לעין.

קארין אלהרר: משרד התחבורה אמור למצוא פתרונות לבעיות שהועלו בדוח.

קארין אלהרר: בדיון הקודם שלנו, שנערך בתחילת מרץ, הבנו שלא למשרד התחבורה ולא למשרד ראש הממשלה יש תכניות חלופיות אמתיות.

קארין אלהרר: ויש פתרונות.

קארין אלהרר: הם אולי לא אופטימליים אבל פינוי שדה התעופה, גם אם הוא הכרחי, עדיין צריך לוודא שהוא המוצא האחרון, שאין משהו אחר שאנחנו יכולים ויכולות לעשות לפני כן.

קארין אלהרר: אנחנו חיים בעולם שהוא משתנה והשאלה היא אם אנחנו לא קצת טומנים את הראש בחול ואומרים: לא משנה מה, נסגור את השדה ואחר כך נחשוב.

קארין אלהרר: בדיון הקודם שמענו את התכנית של "הוגו מרום".

קארין אלהרר: משרד התחבורה ומשרד ראש הממשלה נשלחו לבדוק חלופות נוספות.

קארין אלהרר: אנחנו נבקש לבדוק מה התקדם מאז בחודש מרץ.

קארין אלהרר: היום אנחנו ה-1 ביוני, עברו חודשיים ויותר ואני אשמח לשמוע את נציגי המשרדים.

קארין אלהרר: צבי, תרצה לומר משהו בשלב הזה?

<צבי ורטיקובסקי: רק משפט אחד ברשותך.

<צבי ורטיקובסקי: תודה רבה גבירתי היושבת ראש.

<צבי ורטיקובסקי: אני מתנצל שאני צרוד, אני קצת מצונן.

<צבי ורטיקובסקי: כפי שאנחנו הצבענו בדוח הביקורת, מקבלים החלטות על סגירת שדות תעופה פנימיים בלי שיש חלופה והתוצאה היא, למעשה, שיתוק של מערכת התעופה הפנים ארצית וזו נסיגה משמעותית של המדינה אחורה, כי יש לזה נזקים והשלכות כבדות משקל.

<צבי ורטיקובסקי: הנושא ברמה הלאומית הוא בעיה תשתיתית והוא נושא כבד וקריטי.

<צבי ורטיקובסקי: אנחנו היינו מצפים שלפני שסוגרים תהיה חלופה מתאימה.

איתן ברושי: אני רוצה הערה לדברים - - -

קארין אלהרר: בבקשה, חבר הכנסת ברושי.

איתן ברושי: בוקר טוב, בהמשך לדברייך, אם הבנתי נכון, בסופו של דבר שדה דב ייסגר.

איתן ברושי: אני מתנגד.

איתן ברושי: הייתה ישיבה גם בוועדת הפנים.

איתן ברושי: בכלל, יש מציאות מעניינת, שיש נושאים שכולם מטפלים ויש נושאים שאף אחד לא מטפל.

איתן ברושי: בשדה דב כולם מטפלים אבל אני לא רואה התקדמות.

איתן ברושי: אני חוזר ואומר ואני אומר פה לפני כולם וזה מוקלט: שדה דב לא ייסגר.

איתן ברושי: אנחנו נפעל ששדה דב לא ייסגר.

איתן ברושי: לפי דעתי יש לזה תמיכה של רון חולדאי בתל אביב, של ראש העיר אילת, יש פה בכנסת יותר חברי כנסת שחושבים שזו תקלה יותר מאשר שיש פה מציאה גדולה.

איתן ברושי: שדה דב לא משתק רק את אילת אלא גם את קריית שמונה, את הצפון ואת הגולן, את הערבה ואת אילת, והמדינה הזו השתגעה.

איתן ברושי: היא מעמידה את הנדל"ן מול הנגב והגליל ומה שאני מציע זה לא שום אלטרנטיבה, כי האלטרנטיבה היחידה היא להשאיר את שדה דב אבל, במהדורה קטנה, שדה מינימלי עם שרות מקסימלי, לא כולל את הצבא ודברים אחרים.

איתן ברושי: אין שום חלופה אחרת.

איתן ברושי: תפסיקו לשגע את האנשים.

איתן ברושי: יש רק פתרון אחד: להשאיר מסלול שהוא גם בטחוני וגם אזרחי ואני לא מציע לעסוק עכשיו בשאלה מה יקרה בעוד שנתיים.

איתן ברושי: שנתיים הן כלום בישראל.

איתן ברושי: אני גם מכיר את החלופות האחרות.

איתן ברושי: אני שכן של "רמת דוד" בוויכוח על שדה אזרחי.

איתן ברושי: כל הדיבורים על שדות התעופה, גם שידידי צבי אומר, לא קשורים לשאלה של אילת ושדה דב.

איתן ברושי: הפתרון של מדינת ישראל, כולל בעין שמר וכל הדברים אני מכיר אותם, זה לא שייך לעניין.

איתן ברושי: יש הפקרות עם שדות התעופה ויש מחדל עם שדה דב ואילת.

איתן ברושי: בואו נפרק את זה.

איתן ברושי: שדה דב יישאר גם אם תעשו פה אינסוף דיונים.

איתן ברושי: לא ניתן לכם לפרק את שדה דב, לא ניתן לנתק את אילת ממדינת ישראל ולא ניתן לנדל"ן להשתלט על הציונות עד כדי כך ועוד בתל אביב.

איתן ברושי: הפכתם את זה ליעד לאומי?

איתן ברושי: אם 12,000 דירות בתל אביב הן יעד לאומי אז תבנו 9,000.

איתן ברושי: מה השיגעון הזה?

איתן ברושי: מאיפה נולד הדור השלישי של מקימי המדינה שמביא אסונות כאלה?

איתן ברושי: והכל, כמה ישיבות, כמה ימי עבודה, כמה כסף משקיעים כדי לחסל את המדינה הזאת?

איתן ברושי: מישהו פה השתגע.

איתן ברושי: תעצרו את השיגעון הזה.

קארין אלהרר: תודה.

קארין אלהרר: חבר הכנסת איל בן ראובן.

איל בן ראובן: בוקר טוב.

איל בן ראובן: אני מסתכל גם על תהליכים ואני מוכרח להגיד שעברתי עוד פעם על הדוח וקראתי את הדברים, ככה לא מנהלים מדינה.

איל בן ראובן: יושבת ראש הועדה דיברה קודם על היחסים בינינו ובין העולם בעניין הזה, לא יכול להיות שאנחנו נלך לשדה התעופה ונסגור את השדה העיקרי.

איל בן ראובן: יש לנו כמה שדות כמו הרצליה, עין שמר וכולי, אבל לא, אנחנו הולכים ומסתערים על השדה העיקרי, אותו אנחנו הולכים לסגור.

איל בן ראובן: אחרי הדיון הקודם, נסעתי לשדה דב וביקשתי מהאנשים שיציגו לי את החלופות שם.

איל בן ראובן: כל כך הגיוני, כל כך פשוט, כל כך לא מסובך, לפחות עד שנקבל החלטות על כלל המערכת האווירית של מדינת ישראל.

איל בן ראובן: אני שומע את האנשים בעמק יזרעאל, המדינה רוחשת סביב העניין הזה של שדות תעופה בישראל, אנחנו לא רואים שום חלופה שמדברת על כלל המערכת.

איל בן ראובן: איך מסדרים, איך נותנים בטחונות ופתרונות להרצליה, לשדה דב, איך נותנים פתרונות לכל מה שצריך, על מנת שבמדינת ישראל תהיה תעופה ראויה לעניין הזה?

איל בן ראובן: כבר דיברנו על זה בפעם הקודמת ואני מצטרף ואני אומר קודם כל לעצור את השיגעון.

איל בן ראובן: לעצור קודם כל את הסיפור הזה.

איל בן ראובן: אפילו מבחינת הניראות, לקחת היום ולסגור את אילת ולסגור את הגליל, בגלל מה?

איל בן ראובן: בגלל כמה אנשי נדל"ן, שהם לוחצים מכל הכיוונים?

איל בן ראובן: מה, אנחנו השתגענו?

איל בן ראובן: זה באמת בניגוד לערכים הבסיסיים שלנו כמדינה.

איל בן ראובן: אני איש הפריפריה, איש הגליל בעניין הזה ואני לא מוכן לדבר הזה.

איל בן ראובן: לא יכול להיות שהדבר הזה יקרה בצורה כזו.

איל בן ראובן: תציגו חלופות ואין ספק, רבותי, החלופה הפשוטה ביותר במקום להתעסק עכשיו עם בג"צים וללכת לסגור עכשיו, שנתיים לפני השדה הצבאי, את התעופה בכלל בלי שנותנים שום פתרון לסוגיית אילת.

איל בן ראובן: ברור לכולם, שנתב"ג הוא לא פתרון אלא רק מסבך את הדברים, רק עושה יותר גרוע לעניין הזה.

איל בן ראובן: לכן אני קורא לכל היושבים פה, משרד התחבורה וכל מי שצריך, אני מניח שנשמע אולי אם יש משהו חדש, אבל אני חושב שזה נראה רע בעניין הזה.

איל בן ראובן: צריך להסתכל על כלל החלופות, לשמוע את האנשים ולקבל החלטה אחת.

איל בן ראובן: אני מאד אשמח שכשיציגו את העניין, קודם כל שנעצור את השיגעון הזה, ובסופו של דבר אני הייתי מצפה שיביאו לנו חלופה או חלופות לנושא שדות התעופה האזרחיים במדינת ישראל.

איל בן ראובן: זה מה שאני רוצה לראות לפני שמתחילים לגעת בכל אחד בנפרד.

איל בן ראובן: ככה לא מקבלים החלטות.

קארין אלהרר: תודה, חבר הכנסת איציק שמולי.

איציק שמולי: אני אדבר עוד מעט.

איציק שמולי: אני רוצה להקשיב לנציגי הרשויות.

קארין אלהרר: מאז אחוז, תודה, אז נתחיל.

קארין אלהרר: בדיון הקודם ביקשנו ממשרד ראש הממשלה שיִּשָלחו תכניות חלופיות שיתנו מענה לתושבי אילת.

קארין אלהרר: אמנם ביקשנו את זה עד סוף יוני 2016 והגענו רק לתחילת יוני אבל, המשרד שלח הרבה מסמכים רלבנטיים.

קארין אלהרר: מוסבר שנעשתה עבודה משמעותית ושפינוי החלק האזרחי לפני הצבאי הוא רלבנטי.

קארין אלהרר: אני מבקשת לקבל הסברים מן הנציג של משרד ראש הממשלה לגבי השאלה מהי בעצם ההצעה?

<אמיר ברקן: אמיר ברקן, סמנכ"ל כלכלה, משרד ראש הממשלה.

<אמיר ברקן: אכן שלחנו מכתב לוועדה בהמשך לפנייתכם.

<אמיר ברקן: אני לא אחזור על מה שכתבנו.

<אמיר ברקן: המכתב הזה בעצם תיאר הן את עבודת המטה שהתקיימה ערב החלטת הממשלה ב 2012, שבעצם קבעה את המדיניות שלפיה אנחנו פועלים.

<אמיר ברקן: המדיניות הזאת לא השתנתה - - -

קארין אלהרר: למה?

<אמיר ברקן: אני פועל לפי החלטות ממשלה.

קארין אלהרר: אני מבינה אבל תראה, בדיון הקודם וזה דבר בסיסי, בדיון הקודם עלו כמה דברים.

קארין אלהרר: הדבר הראשון היה שבעצם השדה הצבאי בכל מקרה לא מפונה עד 2019.

<אמיר ברקן: כן, לזה התייחסנו.

קארין אלהרר: בוא תסביר את זה לכל הנוכחים, כי הם לא ראו את המכתב.

<אמיר ברקן: אני מתייחס לביקורת שהופיעה בדוח מבקר המדינה, להערה שהופנתה למנכ"ל משרד ראש הממשלה שאני מדבר פה בשמו, שבעצם נקבע שעל המנכ"ל לשקול לחדש את שאלת מועד הפינוי האזרחי והצמדתו למועד הצבאי.

<אמיר ברקן: את המענה נתנו בתשובה שלנו לבג"ץ.

<אמיר ברקן: זה גם תיאר את כל עבודת המטה שנערכה בנושא ואני חייב לציין לגבי הצמדת המועדים שכשאנחנו למעשה נדרשנו לעניין גם אנחנו שאלנו את עצמנו את השאלה הזאת: למה, אם הצבא מפנה בינואר 2019 האזרחי צריך להיות מפונה ב-30 ביוני 2016?

<אמיר ברקן: אז קיבלנו תשובות.

<אמיר ברקן: לגבי העבר קיבלנו תשובות שלוקחות אותנו אחורה, למשא ומתן שהתקיים עם הבעלים הפרטיים.

<אמיר ברקן: אני מזכיר עוד פעם, השדה הזה, הקרקע לא שייכת למדינה, הקרקע בבעלות פרטית, למעשה יש שם בעלים פרטיים - - -

איתן ברושי: כמה כסף, אמיר, המדינה כבר שילמה על הקרקע הזאת?

<אמיר ברקן: זה נציג האוצר יכול לבוא ולהגיד.

קארין אלהרר: איפה נציג האוצר?

קארין אלהרר: בוא תצטרף אלינו לשולחן, נוכחותך חשובה.

<אמיר ברקן: הועברו כבר סכומים משמעותיים לרשות שדות התעופה.

איציק שמולי: יושבת הראש, האם אני יכול להעיר הערה?

קארין אלהרר: בבקשה.

איציק שמולי: אני חושב שאתה מתעלם מהעובדה שבסעיף ו' להחלטת הממשלה משנת 2012, הזכרת גם את ועדת בודינגר שעליה נסמכת החלטת הממשלה, נכתב במפורש שצריך לקדם חלופה.

איציק שמולי: איפה זה נמצא במדיניות הנוכחית של הממשלה?

איציק שמולי: הממשלה קיבלה החלטה שיש בה כמה סעיפים.

איציק שמולי: אתם צריכים לקדם את כל הסעיפים, לא רק את הסעיפים שנוחים לכם.

איציק שמולי: על זה שאלה אותך יושבת הראש אז איפה זה נמצא במחויבות שלך לקידום החלטת הממשלה?

<אמיר ברקן: לעניין מה שאתה אומר, ועדת גנות עוד ב- 2009 בחנה את המשמעות של סגירת שדה דב.

<אמיר ברקן: המסקנות שלה הוצגו בפני הממשלה, כולל היתרונות והחסרונות.

<אמיר ברקן: יש מענה לתעופה המסחרית, יש מענים משלימים.

<אמיר ברקן: יש פה נציגים של משרד התחבורה שישמחו לפרט.

<אמיר ברקן: חשוב לי גם לציין שבית המשפט העליון נדרש גם לסוגיה הזאת ומצא שהממשלה לא התעלמה מהשיקולים התחבורתיים והתיירותיים.

<אמיר ברקן: לקחו הכול בחשבון.

איציק שמולי: זו פרשנות שלך, זה לא נכון.

קארין אלהרר: רגע, סליחה, איציק.

<אמיר ברקן: לא, שום פרשנות - - -

קארין אלהרר: אדוני, אדוני, אני שואלת שאלה.

קארין אלהרר: איזה מענים משלימים יש?

<אמיר ברקן: אני במפורש, מוכן לתת לחברים שלי פה ממשרד התחבורה, שיפרטו.

קארין אלהרר: מי החבר שרוצה להציג את המענים המשלימים, כי אני לא הבנתי אותם עד היום?

<צ'ארלס סולומון: סיימתם?

קארין אלהרר: לא, לא סיימנו, זה חלק מהעניין.

קארין אלהרר: הוא ביקש להעביר אליך את רשות הדיבור, אני הייתי יכולה לשמוע את זה גם ממנו.

קארין אלהרר: כן, בבקשה.

קארין אלהרר: בבקשה, אדוני, שם ותפקיד לפרוטוקול.

<צ'ארלס סולומון: קודם כל בוקר טוב, שמי צ'ארלי סולומון, סמנכ"ל בכיר לתכנון כלכלי במשרד התחבורה.

<צ'ארלס סולומון: יושבים לצדי פה נציגים נוספים ממשרד התחבורה, יש פה נציג רשות שדות התעופה, נציג של רשות התעופה האזרחית, התחום המשפטי והתחום הכלכלי בתוך המשרד.

<צ'ארלס סולומון: בוקר טוב.

<צ'ארלס סולומון: ברצוני קודם כל להתייחס למה שנאמר, מה כן נעשה בעניין ההיערכות לסגירת שדה דב.

<צ'ארלס סולומון: אני ישבתי יחד עם חברים נוספים מהממשלה וראש העיר אילת.

<צ'ארלס סולומון: מנכ"ל משרד התחבורה הקים צוות לבחינת טיוב המענה התחבורתי אֱל ומאילת עם הפסקת הפעילות משדה התעופה על שם דב הוז.

<צ'ארלס סולומון: בינואר 2016 הוגש למנכ"ל משרד התחבורה דוח מפורט של צעדים אופרטיביים שצריכים להיעשות בתחום התחבורה, הן בצד התל אביבי והן בצד של אילת, על מנת להבטיח שעם העברת כלל הפעילות לנתב"ג איך וכיצד ניתן לייעל את התהליכים ואת ההתאמה.

<צ'ארלס סולומון: במסגרת העבודה, ביצענו גם סקר משתמשים בקו תל אביב אילת, כאשר ניסינו למפות בדיוק מהם המוצא והיעד של הנוסעים.

<צ'ארלס סולומון: ניתן לבוא ולהגיד שבהתאם לממצאים של הסקר אנחנו ביקשנו להכין תכנית להתאמה גם לאזור של תל אביב וליעדים מסוימים שהם לא קיימים היום.

<צ'ארלס סולומון: כמו כן, לבוא ולשפר את התשתיות, עם - - - מנתב"ג אל תל אביב - - -

איתן ברושי: צ'רלי, מה זה חשוב הסקר?

איתן ברושי: יש רעיון בממשלה לנתק את אילת?

איתן ברושי: נביא את דגל הדיו?

איתן ברושי: לְמה אתם חותרים?

איתן ברושי: איזה סקר?

איתן ברושי: האם יש הצעה לסגור את אילת?

איתן ברושי: מה זה?

קארין אלהרר: רגע, חבר הכנסת ברושי.

איתן ברושי: זה הכול פה עניין של סקרים?

איתן ברושי: מאיפה נולד הרעיון לסגור את שדה דב?

קארין אלהרר: חבר הכנסת ברושי - - -

<צ'ארלס סולומון: נאמר קודם - - -

קארין אלהרר: איתן, תן לו רגע להשיב.

קארין אלהרר: לא, אדוני, אדוני.

איתן ברושי: אני מכיר אותו, הוא הרבה שנים יושב שם, מאיפה הרעיון המטופש הזה?

<צ'ארלס סולומון: נאמר קודם שזה מובן מאליו שאנחנו פועלים בהתאם להחלטת הממשלה.

<צ'ארלס סולומון: כך שמעתי את היושבת ראש אומרת וכך זה המצב - - -

קארין אלהרר: כן, על פי החלטת הממשלה אתם גם יכולים לדחות את הפינוי.

<צ'ארלס סולומון: יש החלטת ממשלה וחובתנו לבוא ולהבטיח, כאשר צריך ליישם את החלטת הממשלה, שהאזרחים יקבלו את השירות הטוב ביותר.

<צ'ארלס סולומון: זה אחד.

קארין אלהרר: רק שניה, תן לו להשלים.

<צ'ארלס סולומון: שתיים, כפי שאני אמרתי בכנסת גם שלשום, אם וכאשר יוחלט שניתן לבוא ולהתאים את הפינוי של התעופה האזרחית בשדה דב התאמה לצבאית, כלומר, אם צריך לקבל החלטה, משרד התחבורה יתמוך בהמשך הפעילות התעופתית בשדה דב - - -

קארין אלהרר: אדוני, אני רוצה רגע לעצור אותך.

<צ'ארלס סולומון: עוד היום אין החלטה כזו.

קארין אלהרר: אדוני, אני רוצה רגע לעצור אותך.

קארין אלהרר: בוא נחלק את התשובה שלך בבקשה לשני חלקים.

קארין אלהרר: החלק הראשון שאני מבקשת לקבל התייחסות לגביו הוא האם יש על השולחן דיון בדבר דחיית סגירת שדה דב עד לסגירת השדה הצבאי, זה אל"ף.

קארין אלהרר: ואני אשמח לדעת איפה הדברים עומדים - - -

<צ'ארלס סולומון: אני לא הגורם המוסמך לענות על זה, אז - - -

קארין אלהרר: אז אנחנו נבקש ממשרד ראש הממשלה לקבל סטטוס איפה זה עומד.

קארין אלהרר: והדבר השני, אמר אדוני בצורה נרחבת שיש סקר ושאתם אמונים על בחינת החלופות אבל, באזנים שלי לא שמעתי על שום חלופה ממשית, מה זה אומר?

<צ'ארלס סולומון: מה זה אומר?

<צ'ארלס סולומון: שוב פעם, אני אמרתי לשאלה הראשונה שלך - - -

קארין אלהרר: שאלה ראשונה אני אפנה למשרד ראש הממשלה, בבקשה.

<צ'ארלס סולומון: ההתייחסות שלי הייתה, להמשיך?

קארין אלהרר: כן, בבקשה.

<צ'ארלס סולומון: ההתייחסות שלי הייתה, בהינתן מצב שצריך ליישם את החלטת הממשלה ולהביא למצב כזה שהפעילות מבחינת התעופה האזרחית בין אזור תל אביב לאילת תתבצע באמצעות נתב"ג לא בשדה דב, איך ניתן לבוא ולייעל את התחבורה על מנת להבטיח שמשפרים את השירות לאזרח.

<צ'ארלס סולומון: זו העבודה ואני אשמח מאד להגיש לוועדה את הדוח שגובש, כולל התוצאות - - -

קארין אלהרר: למה לא העברתם עד היום?

<צ'ארלס סולומון: לא התבקשנו.

קארין אלהרר: באמת?

קארין אלהרר: לפי הפרוטוקול שלי מהדיון הקודם התבקשתם גם התבקשתם.

<צ'ארלס סולומון: אני לא ידעתי ואני מודה, לא ידעתי שהתבקשתי להביא את הדוח.

<צ'ארלס סולומון: הדוח הוא לא דוח ששמור רק במשרד התחבורה אלא הוגש גם בפורומים נוספים, כולל לוועדה הבינמשרדית באחריות של מנכ"ל משרד האוצר, שהיום מתמודד עם השאלה איך לבנות תכנית אסטרטגית לעיר אילת.

<צ'ארלס סולומון: והאמצעים והתשתיות התחבורתיות הן חלק אינטגרלי מן העבודה שמתבצעת בוועדה הבינמשרדית.

<צ'ארלס סולומון: אנחנו נשמח מאד להביא את הדוח - - -

איל בן ראובן: אני מוכרח להגיד - - -

קארין אלהרר: רק שניה.

<צ'ארלס סולומון: מנכ"ל משרד התחבורה, מנכ"ל משרד התחבורה הינחה גורמים בתוך המשרד לבצע את אותם צעדים שכתובים בתוך הדוח הזה.

קארין אלהרר: רק שניה, ממתי הדוח הזה?

<צ'ארלס סולומון: ינואר 2016.

קארין אלהרר: הדיון הקודם בוועדה התקיים במרץ 2016.

קארין אלהרר: בעניין הזה ממש.

קארין אלהרר: הדוח נמצא אצלכם אבל לא חשבתם להעביר אותו, לעדכן את הועדה בפתרונות שאתם מביאים?

קארין אלהרר: זו הייתה מהות הדיון, כל הדיון הקודם, הפתרונות.

<צ'ארלס סולומון: אני יכול לדבר בשמי, אני לא ידעתי שיש צורך, אם יש צורך אנחנו שוב נעביר עוד היום, את הדוח שיש לי - - -

איל בן ראובן: יושבת ראש הועדה, אם אפשר רק להעיר.

איל בן ראובן: אני אומר לכם שאני עד עכשיו, כבר עשר דקות, אני רואה את הכיוון של הדיון הזה, זה דיון מביש.

איל בן ראובן: זה דיון של ביזיון - - -

קארין אלהרר: בסדר, הוא מתווסף להרבה דיונים בוועדה כאן.

איל בן ראובן: זה ביזיון למבקר המדינה, זה ביזיון לוועדת בודינגר, זה ביזיון לנו כוועדה.

איל בן ראובן: אני לא שומע פה שום תשובה.

איל בן ראובן: דיברנו בפעם הקודמת, כאילו דיברנו לשווא.

איל בן ראובן: אני חושב שצריך להביא הנה את מנכ"ל משרד ראש הממשלה, את האנשים הרלבנטיים, שיעמדו פה ויתנו תשובה, כי כל אחד פה אומר: "זה לא אני, זה מישהו אחר" ואנחנו מכירים את הדברים האלה.

איל בן ראובן: כך אי אפשר לנהל דיונים, אנחנו לא מתקדמים לשום מקום וזה פשוט מביש מה שקורה פה.

איל בן ראובן: גם התשובה שלךָ וגם התשובה שלךָ, אני לא רגיל לתשובות כאלה - - -

איתן ברושי: אני מציע להביא את ראש הממשלה כי מדובר פה על ביטול החלטת הממשלה.

איתן ברושי: לא פחות מראש ממשלה.

איתן ברושי: אתם, אין לכם פתרונות.

קארין אלהרר: כן, חבר הכנסת שמולי ואחריו צבי ביקש להעיר.

איציק שמולי: גבירתי יושבת הראש, אני מצטרף לביקורת שנשמעה מצד חברי חבר הכנסת איל בן ראובן.

איציק שמולי: אני מתרעם על זה שיש פה נציגי ממשלה, אנשי ציבור, שאמורים לשרת את האינטרס הציבורי ועושים הכול, גם בוועדה הזו וגם בוועדת הפנים לפני שלושה ימים, כדי להתעלם מהאינטרס הציבורי.

איציק שמולי: זה אבסורד בהתגלמותו.

איציק שמולי: איך ממשלת ישראל ומשרדי הממשלה הרלבנטיים ובראשם משרד התחבורה, שאני רוצה להזכיר לך, אתה לא פרשן, אתה אחראי על התחבורה התעופתית במדינת ישראל ואם יש צעד שממנו עלולים להינזק תושבי אילת והערבה, וגם ראש העיר תל אביב שמייצג את תושביו - - -

<קריאה: גם בגליל.

איציק שמולי: גם בגליל, תהיה לזה השלכה רחבה יותר על שדות התעופה גם בצפון.

איציק שמולי: אומרים שיש פה נזק ואתה מגיע לוועדת הפנים ועכשיו לוועדה לביקורת המדינה ואתה אומר: אני מקבל את ההחלטה של הממשלה, אני אבצע את מה שיגידו לי, שזה בסדר גמור וזה תפקידך, אבל אין לי באמת, גם אם יש לי ביקורת ואגב, גבירתי יושבת הראש, תשאלי אותו מה הייתה עמדת משרד התחבורה בבג"ץ.

איציק שמולי: אם הוא לא יסכים להגיד לך אני אקריא לך את זה מהפרוטוקול, כי לפני שלושה ימים בוועדת הפנים הוא 'שכח' מה אמר משרד התחבורה בבג"ץ - - -

<צ'ארלס סולומון: לא שכחתי שום - - -

איציק שמולי: אל תפריע לי.

איציק שמולי: הוא שכח מה הייתה עמדת משרד התחבורה, אז אני אקריא לָך "משרד התחבורה ורשות התעופה האזרחית" אני מקריא מסעיף 7 לבג"ץ "תמכו בדחיית מועד הפסקת הפעילות האזרחית נוכח עיכוב התהליך התכנוני, שלא מאפשר בלוח הזמנים שעליו עמדנו מתן היתרי הבנייה בשלב המתוכנן לסיום הפעילות האזרחית.

איציק שמולי: משרד התחבורה עמד על כך כי חשוב לספק פתרונות לתעופה האזרחית ולפיכך, יש להיעתר לבקשת הדחיה" אני מזכיר שהבקשה הייתה לדחות את הסגירה של התעופה האזרחית.

איציק שמולי: מה קרה?

<צ'ארלס סולומון: יושבת הראש, אני מבקש - - -

איציק שמולי: מה קרה משנת 2015 - - -

<צ'ארלס סולומון: גם היום וגם שלשום אמרתי שמשרד התחבורה - - -

קארין אלהרר: שניה, רגע, הוא יסיים את הדברים ואתה תענה.

איציק שמולי: בסופו של דבר, זה לא יכול להיות המצב הזה.

איציק שמולי: את יודעת, יותר מדי שנים סיפרו לנו סיפור, מ-2011 ש"חייבים לפנות מהר את כל רמת אביב ואת צפון תל אביב ואת שדה דב, כי כל כך רוצה ממשלת ישראל להקים שם בניינים של דיור בר השגה לצעירים".

איציק שמולי: מול הים, כן?

איציק שמולי: בשטח הנדל"ן הכי יקר במדינת ישראל, אז לפחות עם השקר הזה הפסיקו אבל צריך להבין מה עומד פה על הפרק.

איציק שמולי: ואני מצטער לומר לך, אדוני ראש העיר, אתה בתחתית שרשרת המזון, אתה והתושבים שלך.

איתן ברושי: אבל הוא מקום ראשון בתמיכת ח"כים.

איציק שמולי: ואני אומר לך - - -

דב חנין: עם תמיכת ח"כים הוא בתחתית שרשרת המזון.

איתן ברושי: את זה נראה בסוף.

קארין אלהרר: או.

קארין אלהרר: קיי, רגע, סליחה, עוד משהו איציק?

איציק שמולי: כן, עוד - - -

קארין אלהרר: אני רק רוצה לתת לנציג משרד התחבורה להשיב.

איתן ברושי: שהאוצר יענה לשאלה על הכסף.

איציק שמולי: אני גם הייתי בסיור במקום ואין שום בעיה לקדם את הדברים במקביל.

איציק שמולי: גם להשאיר את התעופה האזרחית.

איציק שמולי: אם רוצים להתחיל בחלק מהליכי התכנון אפשר לעשות את זה במקביל.

איציק שמולי: דבר אחרון, יש הצעת חוק, חתמו עליה שמונים חברי כנסת מכל סיעות הבית ואנחנו מתכוונים לקדם אותה במלוא המרץ.

איציק שמולי: שזה יהיה לכולם ברור פה.

איציק שמולי: זה שחלק ממשרדי הממשלה החליטו להפסיק לעבוד בשביל כמה אינטרסנטים בנדל"ן בצפון תל אביב זו בעיה שלכם אבל, אתם פה, בוועדה הזאת, לא שומרים על האינטרס הציבורי ולא צריך להיות תושב אילת והערבה כדי להבין את זה.

איציק שמולי: עצם ההתפתלות שלך בכיסא, נציג משרד ראש הממשלה, כשאתה מגיע לכאן בלי תשובות ובלי חלופות ובלי שום דבר, אומרת יותר מכל דבר אחר כמה חשובות לכם אילת והערבה.

קארין אלהרר: תודה.

קארין אלהרר: כן בבקשה, אדוני.

<צ'ארלס סולומון: רציתי להבהיר.

<צ'ארלס סולומון: אמרתי גם היום וגם בדיון שלשום שמשרד התחבורה תומך במידה שניתן, להמשיך את שדה דב בתקופה המקבילה.

<צ'ארלס סולומון: זה בדיוק מה שאמרתי.

<צ'ארלס סולומון: שתיים - - -

איל בן ראובן: במה זה מתבטא?

קארין אלהרר: רגע, רגע, אני מנסה להבין מה הוא אומר.

קארין אלהרר: שניה, איל.

<צ'ארלס סולומון: אני מבקש גם לציין, שנכנס לדיון ראש העיר אילת.

<צ'ארלס סולומון: הבהרתי גם שלשום, ראש העיר אילת לא חתם על ההמלצות אבל ראש העיר אילת כתב את הדברים הבאים לוועדה "יישום המלצות ועדה זו צריך להוות תנאי מקדמי לפינוי שדה דב.

<צ'ארלס סולומון: מכלול המלצה מפורשת שעל פיה, בהתאם להחלטת הממשלה, אין ...

<צ'ארלס סולומון: את הפעילות האזרחית בשדה דב, לפני השלמת הפתרונות התשתיתיים התפעוליים והתחבורתיים" ולכן, אני חוזר ואומר, אני באתי עם תשובות, אדוני.

<צ'ארלס סולומון: תשובות שבעצם היום משרד התחבורה על שלוחותיו, פועל על מנת ליישם את אותן המלצות, תשתיתיות ותפעוליות, על מנת לייעל את התהליך בין נתב"ג לבין אילת.

<צ'ארלס סולומון: משרד התחבורה פעל בשנים האחרונות על מנת לבצע הקמת שדה תעופה חדש בקרבת מקום לאילת.

<צ'ארלס סולומון: אני חושב שגם ראש העיר, כפי שהוא כתב במסגרת הפנייה, שהוא מברך את חברי הועדה וגם ציין שיש לי זכויות רבות בפיתוחה התחבורתי של העיר אילת.

<צ'ארלס סולומון: אני חושב שצריך גם להסתכל על המכלול - - -

איציק שמולי: במכלול אתה גומר את התעופה האזרחית במדינת ישראל, זה המכלול.

<צ'ארלס סולומון: לא לבוא - - -

איציק שמולי: והדבר הזה יהיה חתום עליך.

<צ'ארלס סולומון: בלי לקרוא את הדברים עד תום.

איציק שמולי: זה המכלול.

קארין אלהרר: תסלחו לי.

קארין אלהרר: אדוני, נציג משרד ראש הממשלה, בוא נתחיל מהתחלה, בסדר?

<אמיר ברקן: ודאי.

איציק שמולי: סליחה, גבירתי יושבת הראש, צריך להסביר דבר אחד לוועדה: איך בבג"ץ אתם אומרים שאי אפשר שלא להיעתר לבקשה כי אין חלופה ואילו כאן אתה מגן במרץ על מה שנמנעת ממנו בבג"ץ?

איציק שמולי: את זה אתה לא מסביר לוועדה.

איציק שמולי: ולא אני אחראי על התעופה במדינת ישראל, אתה אחראי על התעופה.

קארין אלהרר: תודה.

קארין אלהרר: אדוני, נציג משרד ראש הממשלה, תראה, הדבר הבסיסי שלא הבנתי עד עכשיו: בג"ץ נתן לכם עד אפריל 2017 להחליט מה אתם עושים - - -

<אמיר ברקן: לא, לא, ממש לא.

קארין אלהרר: רגע, שניה, תן לי להשלים את המשפט ואם אחרי זה אתה רוצה לחלוק עליי זכותך המלאה, אבל תן לי לפחות לשאול את השאלה.

קארין אלהרר: אני מחליטה איך אני רוצה לשאול את השאלה, ברשותך.

<אמיר ברקן: חשבתי שאת קובעת עובדה.

קארין אלהרר: לא, אז אני שואלת משהו.

קארין אלהרר: אתה יכול להפריך את טענתי המוצדקת, בסדר?

קארין אלהרר: אני רוצה להבין למה אתם עומדים על זה שהשדה יפונה עוד לפני שיש לנו פינוי של השדה הצבאי?

קארין אלהרר: אם אני זוכרת נכון מהדיון הקודם שהיה, יש איזה מועד לפינוי השדה הצבאי ואין התחייבות שכתובה בכוכבים.

<אמיר ברקן: זה לא.

קארין אלהרר: אני שמעתי את נציגי משרד הביטחון.

<אמיר ברקן: יש הסכמים - - -

קארין אלהרר: יש הסכמים?

קארין אלהרר: בטח תגיד לי שיש גם החלטות ממשלה ותמיד, תמיד, תמיד, החלטות ממשלה מבוצעות במדינת ישראל.

איציק שמולי: הן קשורות לאינטרסים של נדל"ניסטים.

קארין אלהרר: באמת?

קארין אלהרר: אתה טוען שרוב החלטות הממשלה מבוצעות?

<אמיר ברקן: יש השתפרות גדולה מאד - - -

דב חנין: משרד ביקורת המדינה, אנחנו עוסקים ב-90% שלא מתממשים.

<קריאה: זה לא 90% אבל זה לא בתחום אחריותי.

<קריאה: זה כבר - - -

קארין אלהרר: כן, אדוני, בבקשה, תשובה.

<אמיר ברקן: לגבי הפרשנות של בג"ץ, מירי מיוחס מפרקליטות מחוז תל אביב, אני חושב שכדאי שתבהירי לכולם פה מה בג"ץ החליט - - -

דב חנין: אדוני, אולי לפני זה, ברשותך, השאלה של יושבת ראש הועדה, לפני הפרטים, השאלה של יושבת ראש הועדה הייתה מאוד מאוד ממוקדת.

דב חנין: יש שדה צבאי, הוא ממשיך לפעול, נעזוב לרגע את הפרטים, כולנו מסכימים שהוא ממשיך לפעול, למה רק השדה האזרחי צריך להיות מפונה עכשיו?

דב חנין: לְמה זה תורם ולַמה זה דרוש?

דב חנין: תסביר לנו, עניינית, אחר כך נשמע את הפרטים, משפטים, בג"ץ, הכול.

קארין אלהרר: תודה.

קארין אלהרר: הייתי כנראה זקוקה - - -

דב חנין: השאלה היא כל כך ברורה.

<רינה מיוחס: זה היה בוועדה אחרת.

קארין אלהרר: בסדר, אני לא אחראית על ועדות אחרות, רק על שלי ידעתי להיות אחראית.

<אמיר ברקן: שוב, הנושא של המועדים.

<אמיר ברקן: גם אנחנו, לפני שתכללנו הגענו עם הנושא במסגרת הועדה שלנו, של מנכ"ל רוה"מ, גם תכללנו את התשובה לבג"ץ בעתירות שהוגשו ושנדחו.

<אמיר ברקן: שאלנו את עצמנו את השאלה הזו ומסתבר שכשמדובר בהסכמים ישנים, עם פרטיים, עם בעלי הקרקע, שהתחילו עוד בשנות ה-90, שעברו גלגולים מגלגולים שונים בפיקוח של בתי משפט כאלה ואחרים, מבית משפט השלום והמחוזי עד בג"ץ, נקבעה באופן היסטורי הפרדת מועדים.

<אמיר ברקן: למה?

<אמיר ברקן: שמעתי גם תשובה שאמרה שהצבא, בסופו של דבר הוא חלק מממשלת ישראל, הוא כפוף לממשלה וכשהממשלה נותנת פקודה הוא מבצע ולכן, כשתחליט הממשלה לפנות את הצבא אז הוא יבצע.

<אמיר ברקן: לעומת זאת, בחלק האזרחי יש חברות אזרחיות, יש תאגידים, יש עניינים ויכול להיות שהתהליך מולם יהיה יותר ארוך.

קארין אלהרר: אני לא מבינה - - -

דב חנין: משרד התחבורה הוא לא חלק מממשלת ישראל?

קארין אלהרר: אולי היה פעם, לא?

<קריאה: ממשלת ישראל מחליטים.

איציק שמולי: ההחלטה שממשלת ישראל קיבלה, גבירתי, הייתה שהדברים קורים במקביל.

איציק שמולי: כלומר, גם תכנון, גם פינוי וגם קידום חלופות.

איציק שמולי: זה שאתם החלטתם באיזשהו שלב להתנתק מעניין תכנון החלופות, זו הבעיה.

<אמיר ברקן: סליחה, איציק, עשה לי טובה - - -

<רינה מיוחס: אין בעיה, תקבל תשובות על כל השאלות - - -

קארין אלהרר: סליחה גבירתי.

איציק שמולי: לא ענית תשובות, צריך תשובות לתושבי הערבה.

קארין אלהרר: אנשים פה מתבלבלים היום, מה קרה?

קארין אלהרר: אפשר לקבל תשובה ממוקדת לשאלה שאלוהים עדי שהייתה מאד ממוקדת?

<אמיר ברקן: אנחנו כבר עשרים דקות שואלים פה - - -

דב חנין: לא מקבלים תשובה.

קארין אלהרר: אבל תשובה אחת לא קיבלתי.

דב חנין: קצר, פשוט, הגיוני, לא היסטוריה.

קארין אלהרר: עכשיו אני רוצה שקט עד שתתקבל תשובה.

<אמיר ברקן: לגבי ההיסטוריה, אתה לא רוצה לשמוע - - -

קארין אלהרר: אני לא רוצה לשמוע היסטוריה, אני רוצה לשמוע על היום.

<אמיר ברקן: לגבי היום, כשאנחנו עשינו את עבודת המטה האחרונה ערב העתירה לבג"ץ וכל התהליך שהוביל אותנו לאן שהגענו עד היום, הסתבר לנו על ידי רשות מקרקעי ישראל והמשרד להגנת הסביבה, שהשטח שעליו אנחנו מדברים הוא שטח אזרחי וניתן לבצע עבודות מקדימות עוד לפני קבלת היתרים, עוד לפני תכניות שקשורות לפעולות של טיהור הקרקע, שלמעשה ניתן לבצע אותן באופן מידי ולכן, יש היגיון רב בעצם להתחיל את העבודות כמה שיותר מהר.

קארין אלהרר: בשדה הצבאי לא צריך יהיה לנקות?

<אמיר ברקן: אני אומר שבשדה האזרחי יש מסה מאד גדולה של יחידות דיור שניתן - - -

קארין אלהרר: בניגוד לשדה הצבאי?

<אמיר ברקן: כן, כן.

קארין אלהרר: שם לא צריך לטהר ולנקות?

קארין אלהרר: הכול תקין.

<אמיר ברקן: אני לא יכול להגיד לך בדיוק - - -

<גילי טסלר: התשובה היא כן למעשה, סליחה שאני - - -

קארין אלהרר: מי גבירתי?

<גילי טסלר: אני גילי טסלר ואני מתכננת מחוז תל אביב, אחראית על התכנון בשדה דב.

קארין אלהרר: כן, בבקשה אדוני, תמשיך.

<אמיר ברקן: זאת בעצם התשובה וזאת התשובה שגם העמדנו בפני בית המשפט.

<אמיר ברקן: הוא מצא את תשובתנו סבירה ועומדת כתכלית ראויה ולא שמעתי שום הערה בבג"ץ, להיפך.

<אמיר ברקן: אני כן רוצה שגברת מיוחס תתייחס.

<אמיר ברקן: נשמעו פה הערות לא פשוטות לגבי אי שקילה נכונה של האינטרס הציבורי מצד מישהו מבעלי העניין.

קארין אלהרר: אני רוצה להמשיך ולשאול אותך, האם אתה בטוח בדבר המועד של פינוי שדה התעופה הצבאי?

<אמיר ברקן: כן.

קארין אלהרר: ללא צל של ספק?

<אמיר ברקן: ללא שום צל של ספק.

קארין אלהרר: נציגי משרד הביטחון, בבקשה לשולחן.

קארין אלהרר: שלום אדוני, שם ותפקיד.

<צביקה קרמן: שלום וברכה, צביקה קרמן, ראש חטיבת תכנון במשרד הביטחון.

קארין אלהרר: שלום אדוני.

קארין אלהרר: מתי אתם אמורים לפנות את שדה התעופה?

<צביקה קרמן: אנחנו אמורים לפנות את שדה התעופה בינואר 2019.

קארין אלהרר: האם כבר התחילו מהלכים כדי לעשות את זה?

<צביקה קרמן: כן.

קארין אלהרר: אתם משוכנעים שתוכלו לעמוד במועד הזה?

קארין אלהרר: רגע, האם אדוני מוסמך לתת לי תשובות?

<קריאה: אולי שהוא יחליף אותך במקום - - -

דב חנין: זו לא אותה אינפורמציה, כנראה.

<צביקה קרמן: נשמח לתת תשובות, אני לא עוסק בפרויקט הזה ביומיום - - -

קארין אלהרר: אני מבקשת לדבר עם מי שעוסק בפרויקט הזה ביומיום.

קארין אלהרר: בבקשה, אדוני, לא להתבייש, אנחנו לא אוכלי אדם.

<יעקב לאנין: התשובה היא כן.

קארין אלהרר: שלום, אדוני, שם ותפקיד לפרוטוקול.

<יעקב לאנין: יעקב לאנין מאגף תכנון.

קארין אלהרר: אתם התחלתם במהלכים?

<יעקב לאנין: כן.

קארין אלהרר: באיזה מועד מדויק אתם אמורים לפנות את השדה?

<יעקב לאנין: למיטב זיכרוני זה ינואר 2019.

קארין אלהרר: ינואר 2019.

קארין אלהרר: אין שום סיכוי בעולם שאתם לא מפנים?

<יעקב לאנין: אנחנו מתקדמים על פי לוחות הזמנים שסוכמו.

<יעקב לאנין: מתכננים עכשיו, כן.

קארין אלהרר: מה יכול לעכב?

<יעקב לאנין: אני לא צופה כרגע איזשהו עיכוב, הכול ממשיך כרגיל.

קארין אלהרר: תקציבית, הכול סודר?

<יעקב לאנין: כן.

קארין אלהרר: תכנונית אתם עומדים בלוחות הזמנים, ינואר 2019?

קארין אלהרר: תראה, עכשיו, יש איזשהו משהו לא סביר בעיניי, כי בינתיים הפתרונות אפילו לא הוצגו לאף אחד, מלבד אולי אצלכם במשרדים הממשלתיים.

קארין אלהרר: ביניכם לבין עצמכם כנראה יש שיח נהדר אבל אני, ממה שאני מבינה ותיכף ידבר ראש עירית אילת, שהאנשים שאמורים להשתמש בפתרונות, הם פחות מכירים.

<יעקב לאנין: אז רגע, רגע - - -

קארין אלהרר: רגע, שניה, תן לי, אני ממש מבקשת, בסדר?

קארין אלהרר: אדוני רוצה לומר משהו לוועדה?

קארין אלהרר: יש פה עד ינואר 2019 אי אלו שנים, שנתיים וחצי.

קארין אלהרר: מה - - - הניקיון, כמה זמן לוקח?

<אמיר ברקן: יכול לקחת שנתיים.

קארין אלהרר: יכול לקחת שנתיים?

<אמיר ברקן: כן.

קארין אלהרר: בסדר, אבל אתה אומר שגם בשדה הצבאי צריך לנקות.

<קריאה: לכן אנחנו משווקים בדירוג ורוב המהלכים - - -

מאיר יצחק הלוי: יש לכם תכניות?

<גילי טסלר: בוודאי שיש תכניות.

מאיר יצחק הלוי: איזה תכניות יש לכם?

<גילי טסלר: תעלו שאלה ממוקדת.

מאיר יצחק הלוי: איזה תכניות יש לכם?

מאיר יצחק הלוי: אני רוצה לשמוע, איזה תכניות?

קארין אלהרר: כן, גבירתי.

<גילי טסלר: אנחנו נשמח מאד לענות - - -

מאיר יצחק הלוי: אילו תכניות?

מאיר יצחק הלוי: ספרו אילו תכניות יש, כדי שנדע.

<גילי טסלר: אתה באמת רוצה לשמוע?

<קריאה: אני כבר מומחה לשדה דב.

קארין אלהרר: סליחה, חברים.

<קריאה: באיחור רב.

קארין אלהרר: חברים.

מאיר יצחק הלוי: אם לא הייתם מחביאים את זה, זה לא היה באיחור רב.

מאיר יצחק הלוי: אם הייתם מגיעים בזמן לדיונים אז זה לא היה באיחור רב.

קארין אלהרר: אדוני ראש העיר.

מאיר יצחק הלוי: הכול נעשה במחשכים.

קארין אלהרר: אדוני ראש העיר.

<קריאה: אל - - - שלא קורא עיתונים.

קארין אלהרר: גבירתי.

מאיר יצחק הלוי: סליחה?

קארין אלהרר: אנחנו לא בבית משפט פה.

יצחק וקנין: אני רוצה להגיד לך, את חוצפנית ממדרגה ראשונה.

יצחק וקנין: מאד חוצפנית.

יצחק וקנין: אני אמרתי לך כבר משהו, זה יותר גרוע מ"הולילנד" מה שאתם עשיתם שם.

<קריאה: חבורה של בריונים.

יצחק וקנין: אתם חבורה של בריונים, אני אומר לך את זה.

יצחק וקנין: אני יודע יותר טוב מכולכם מה שנעשה שם.

איציק שמולי: שומרים על השחיתות, זה מה שאתם עושים.

איל בן ראובן: בסוף מדברים כמו שמדברים פה.

איל בן ראובן: הוא ראש עיר, אם את לא זוכרת.

איציק שמולי: אולי תזמינו את הגורמים הרלבנטיים מלשכת ראש הממשלה לדיון הזה.

איציק שמולי: לא אתכם, את הגורמים הרלבנטיים.

יצחק וקנין: שדה תעופה אחד לא היה נשאר במדינה הזו אם לא הייתי מתערב בכל התהליכים שלכם.

איל בן ראובן: תסבירי לנו שאנחנו לא קוראים עיתונים.

איל בן ראובן: בושה וחרפה.

קארין אלהרר: חברים, חברים.

<קריאה: אני מוכנה גם את זה - - -

איל בן ראובן: אז תתנצלי.

קארין אלהרר: גבירתי.

<גילי טסלר: מוכנה גם את זה להסביר.

קארין אלהרר: גבירתי, סליחה.

קארין אלהרר: כן, גבירתי המתכננת, האם את יכולה להסביר את המהלך?

<גילי טסלר: תודה.

<גילי טסלר: גם אני לא שמעתי, מרוב דבֶּרֶת לא שמעתי שום דבר.

<גילי טסלר: תודה על זכות הדיבור.

<גילי טסלר: בוודאי, המהלך נעשה בצורה מקבילה בכל התחומים.

<גילי טסלר: גם בהיבט התחבורתי של הכנת נתב"ג לקליטה של גורמי תעופתיים.

<גילי טסלר: "ישרא-אייר" כבר מוכן שם, לעניות דעתי.

<גילי טסלר: גם כל מה שצריך להיות מוכן ל"ארקיע" מוכן שם.

<גילי טסלר: אנחנו מתקדמים בתכנון לפי לוחות הזמנים בתכנון הכולל של תכנית המתאר.

<גילי טסלר: יכול להיות שהוא אפילו הואץ.

<גילי טסלר: זו הכוונה שלנו, להאיץ אותו.

<גילי טסלר: לא סתם בראש ועדת ההיגוי של התכנון יושב מהנדס העיר תל אביב.

<גילי טסלר: יכול להיות שראש העיר שלו חושב אחרת אבל כרגע, שום גורם בעירית תל אביב לא עצר אותנו, שום גורם בוועדה המחוזית לא עצר אותנו, שום גורם בוותמ"ל לא עצר אותנו, שום דבר במועצה הארצית לא עצר אותנו ואנחנו מאיצים את הליכי התכנון.

קארין אלהרר: גבירתי, נשאלת - - -

<גילי טסלר: נשאלתי ואני אענה לך על הכול, כולל על מה שלא נשאלתי, אם זה יעזור לחברי הועדה להבין.

קארין אלהרר: אני מציעה שאת ההערות נשאיר למקום אחר.

<גילי טסלר: לא, לא, זה ממש אמיתי.

דב חנין: אנחנו באמת רוצים להבין גבירתי, אנחנו רוצים להבין.

<גילי טסלר: אני באמת חושבת שהתשובות שלי מבהירות.

<גילי טסלר: במקביל לכל אני מזמינה גם תכנון מפורט.

<גילי טסלר: התכנון המפורט, מטבע הדברים, בגלל שהוא מחובר לתשתיות קיימות, ייעשה ויוקדם באזור הדרום מזרחי של התכנית.

<גילי טסלר: אני חילקתי פה מַפָּה, לא סתם.

<גילי טסלר: המפה הזאת מראה שני דברים.

<גילי טסלר: האחד היא מראה את מיקום שדה התעופה.

<גילי טסלר: אנחנו יודעים, אנחנו מבקרים ואנחנו נוסעים משתמשים בו.

<גילי טסלר: גם אוהבים לבקר באילת.

<גילי טסלר: את ראש העיר מכירה היטב, גרתי באילת שנתיים.

<גילי טסלר: אנחנו מקדמים את התכנון המפורט במקביל.

<גילי טסלר: כל הסיפור של זיהום הקרקע בעיקרו מתחיל ממה שנעשה שם בתעופה האזרחית.

<גילי טסלר: רוב מוקדי הקרקע מזוהמים ואנחנו כבר התחלנו בסקרים היסטוריים.

<גילי טסלר: נעשים שם.

<גילי טסלר: הסקר ההיסטורי יושב היום במשרד להגנת הסביבה.

<גילי טסלר: לנו מסבירים כל היועצים, אני יועצת כזאת קטנה באיכות סביבה אבל יש לי הרבה ניסיון בקטן כזה עם הרבה מאד תכניות עם קרקע מזוהמת.

<גילי טסלר: הקרקע הכי מזוהמת נמצאת שם.

<גילי טסלר: ככל שאנחנו נתחיל לטפל בה מוקדם, שזה אומר סקרים וקידוחים וכל המשתמע, גם את תוצאות נוכל אחרי זה לאשש ולהיכנס לעוד סקרים וקידוחים.

<גילי טסלר: כך אנחנו גם נסיים את זה מוקדם יותר.

<גילי טסלר: חלק מהתשתיות - - -

דב חנין: סקרים וקידוחים מונעים את התיפעול של השדה?

<גילי טסלר: חלקם, כי הם נעשים מתחת למה שהיום השדה משתמש בו.

<גילי טסלר: הוא יכול להיות מסביב, הוא יכול להיות בסקרים עצמם, זה כבר נעשה ומיוצר וצריך כבר להיכנס לקרקע ולקדוח.

<גילי טסלר: ככל שאנחנו נעכב את הקידוחים האלה במוקדי הזיהום ונתחיל לפי הוראות המשרד להגנת הסביבה, כי הם אלה שקובעים באיזו טכנולוגיה אנחנו נטפל, אנחנו כך גם מוקדם יותר נגיע לסיום הטיפול.

<גילי טסלר: כשאני מדברת על סיום הטיפול זה אומר שהמדינה תהיה כבר ערוכה - - - תהיה כבר ערוכה להיכנס לשטח עם עבודות קצת יותר רציניות.

דב חנין: האם את יכולה להתייחס נקודתית רגע לטענה שיש אבחנה ברורה בין קידוחים כדי להבין איפה הבעיה, לבין עבודה של טיהור קרקע?

דב חנין: גבירתי צודקת שעבודת טיהור קרקע, אם אנחנו רוצים לפנות את הקרקע, לא תאפשר שום דבר שם, זה לגמרי ברור.

דב חנין: קידוחים, עד כמה שאני מכיר ולא עסקתי בזה בעצמי אף פעם אבל מנסה לעקוב, יכולים להיעשות גם במקביל להמשך תפעול השדה או שאני טועה פה במשהו.

<גילי טסלר: לא כולם, כי זה גם תלוי במה התוצאות של הקידוחים האלה ומה אחר כך התמסורת שהמשרד להגנת הסביבה מחייב אותנו, כי אנחנו צריכים לפעמים להיכנס לאזורים שהם המוקדים והם נמצאים מתחת למשטחים - - -

דב חנין: השאלה היא שוב, להיכנס לְמה, לבדיקה?

דב חנין: בדיקה נעשית בכל מיני טכניקות.

<גילי טסלר: גם, גם, גם.

דב חנין: בדיקה נעשית בכל מיני טכניקות.

<גילי טסלר: גם ולכן אנחנו צריכים להתקדם, כולל באזורים שהמטוסים נמצאים בהם.

דב חנין: גבירתי יודעת כמוני, שיש בדיקות של קרקע מזוהמת שנעשות אפילו מתחת לבניני מגורים.

<גילי טסלר: חלק וחלק.

<גילי טסלר: לכן אני אומרת - - -

דב חנין: השאלה היא מה רוצים לעשות.

דב חנין: הרי לא מְפנים אנשים כשבודקים את הקרקע מתחת לבתיהם כי יש לנו איזושהי בעיה או חשש.

דב חנין: אני, אגב, מבין את המורכבות אני רק אומר שיש פה מן הצד השני אינטרסים מאד מאוד חשובים.

<גילי טסלר: בסדר, אני, ברשותך, אשאיר רגע את האינטרס השני ואני אמשיך להסביר לכם את העיקרון של העניין, כי אדוני מבין מהי מהות העניין.

<גילי טסלר: כל מה שאני רוצה לומר זה שככל שאנחנו מתחילים לעשות את הדברים מוקדם יותר וגם יודעים להיכנס לעבודות, אפילו כשתכנית לא מאושרת, ימים קודם, אנחנו מחויבים לפנות את החלק הזה כדי להיכנס לעבודות שם.

<גילי טסלר: חלק מהעבודות הן עבודות תשתית, חלקן קשורות לטיהור של הקרקע, חלק קשורות לקידוחים וחלק קשורות לעבודות תשתיות אחרות, כולל העתקה ותזוזה של תשתיות, כל עוד הן לא משנות את פני השטח.

<גילי טסלר: את זה אפשר לעשות עוד טרם אישור תכנית.

<גילי טסלר: מה אנחנו עושים בתכנית עצמה?

<גילי טסלר: לא איפשרו לי בכניסה, גבירתי היושבת ראש, להכניס את ה"קאפה" שבה אנחנו רואים את כל תכנון השטח אבל אני מניחה שראיתם.

<גילי טסלר: פרסמנו את זה בלא מעט פרסומים.

<גילי טסלר: אנחנו מתכוונים להיכנס בתהליך מואץ לתכנון השטח המפורז הזה.

<גילי טסלר: כרגע אנחנו נמצאים עם תכנית מתארית.

<גילי טסלר: תכנון השטח המפורז נמצא.

<גילי טסלר: המשמעות של תכנון השטח המפורז יותר - - -

דב חנין: במפה שלפנינו - - -

<גילי טסלר: הוא הקדמה של הליכים.

<גילי טסלר: המפה שאני העברתי מקודם, אני לא יודעת למי זה הופץ - - -

קארין אלהרר: רואים כולם.

<גילי טסלר: אתם רואים לא רק מה שנמצא בתוך השטח של השדה, אלא אתם רואים גם את המגבלות שהשדה הזה מטיל על תכניות אחרות שלנו במחוז תל אביב.

<גילי טסלר: את התכניות האחרות גם אי אפשר לבצע במלואן, מעצם היות השדה שם.

<גילי טסלר: זאת אומרת שיש בעיה, בעיה מובנית, גם בהיבט של איכות סביבה, גם בהיבט של רעש, אי אפשר להתקרב לשדה הזה יותר ממה שהתקרבו עד היום.

<גילי טסלר: יש שם היום מבנים.

<גילי טסלר: יש הרבה מאד תושבים שמגיעים אלינו, גם בהליך שיתוף ציבור שעשינו, הליך מאד מאוד רחב, אפשר להיכנס לאתר של עירית תל אביב, כניסות של אלפי תושבים כל שבוע, ואפשר לראות שהרבה מאד מהתושבים חרדים גם מריחות הדלקים, גם מהאדים וגם מהרעש.

<גילי טסלר: יש הרבה מאד גני ילדים מפוזרים בשכונות הקיימות.

<גילי טסלר: זאת אומרת שיש לנו, מובנית בתוך הפרויקט הזה, בעיה אחת חד משמעית בנושא של איכות הסביבה, אז קודם כל לנושא הזה יצא, וככל שמוקדם - - - -

קארין אלהרר: לא הבנתי.

קארין אלהרר: גנים קיימים, פתאום זה מפריע להם?

<גילי טסלר: מאד.

<גילי טסלר: יש רעשים.

<גילי טסלר: כל שימוש שהוא רגיש, בתי ספר, גנים וגם מגורים, למזלנו הטוב - - -

קארין אלהרר: זה כך כבר שנים, מה התעוררנו?

<גילי טסלר: יש תלונות ולכן צריך להעיף את זה.

יצחק וקנין: גם מצטרפים אלינו תלונות של התושבים.

<גילי טסלר: בוודאי, בוודאי שיש תלונות ואגב, גם ההזזה של שדה התעופה לעובדה, גם ההזזה של שדה התעופה לאילת, נבעה בין השאר גם מהבעיות האלו.

<גילי טסלר: השדה היה מאד קרוב לעיר והייתה בעיה ציבורית.

איציק שמולי: שאלת הבהרה.

<גילי טסלר: לנושא איכות הסביבה אני מוסיפה את הבעיה הציבורית עצמה.

<גילי טסלר: לכן אנחנו מאיצים מאד את הליכי התכנון, במקביל להערכות בנתב"ג הרשות הוציאה מכרז שארקיע לא ניגשה אליו, היום אני מבינה שהיחידים שיכולים להיכנס לשם, כל מה שצריך זה לתאם את המשרדים שלהם ואת הפרוגרמה שלהם בתוך נתב"ג.

<גילי טסלר: השטחים כבר תואמו אתם מראש.

קארין אלהרר: אנחנו מיד נשמע את - - -

<גילי טסלר: השטחים במשרד התחבורה תואמו מראש, יודעים בדיוק כמה מטוסים צריכים להיכנס לשם, המשטחים כבר קיימים, המבנים של המשרדים כבר קיימים, רק אין פרוגרמות כי אין מי שיכניס את המספרים לפרוגרמה.

קארין אלהרר: טוב.

<גילי טסלר: זה בהיבט התכנוני.

יצחק וקנין: אני חולק על כל מה שהיא אומרת.

יצחק וקנין: לפי דיון שאני קיימתי בוועדת המשנה, כל מה שהיא אומרת פה זה בכלל לא נכון.

יצחק וקנין: נתב"ג לא ערוך, אני אומר את זה באחריות.

יצחק וקנין: במהלך דיון, נאמר על ידי מנהל רשות התעופה האזרחית, יואל פלדשו, שכרגע נתב"ג לא ערוך וגם בעוד שנה הוא לא יהיה ערוך לכל המסה של הנחיתות, של "ארקיע" והטיסות הפנים ארציות.

יצחק וקנין: הוא לא יהיה ערוך.

איציק שמולי: גבירתי יושבת הראש, גם - - -

קארין אלהרר: רגע, רגע.

יצחק וקנין: כשזה יקרה אל תגידו שאני לא אמרתי את זה.

איציק שמולי: סליחה רגע, גם בנוגע לאיכות הסביבה, כיון שהיא אמרה שהיא לא מבינה גדולה באיכות הסביבה, למען הגילוי הנאות, גם אני לא אבל אני מסתכל על מה שאמר המשרד להגנת הסביבה בבג"ץ; הוא אמר בפירוש בסעיף 51 על הבדיקות המדגמיות הראשוניות שאת מדברת עליהן "העבודות האמורות יכולות להתבצע גם כשדה התעופה פעיל.

איציק שמולי: "

<קריאה: לא באופן מלא.

<גילי טסלר: לא באופן מלא.

<גילי טסלר: כרגע מה - - -

איציק שמולי: היא דיברה על הבדיקות הראשוניות שצריכות להיעשות.

<גילי טסלר: מה שהגענו - - -

קארין אלהרר: או.

קארין אלהרר: קיי, תודה, תודה.

איציק שמולי: זו עמדת המשרד האחראי.

קארין אלהרר: תודה רבה.

קארין אלהרר: ראש העיר אילת, בבקשה.

מאיר יצחק הלוי: תודה גבירתי היושבת ראש וחבריי חברי הכנסת.

מאיר יצחק הלוי: אני חייב להגיד לך, גבירתי היושבת ראש, אני מכהן בתפקידי שלש עשרה שנים כראש עיר, שנתיים כסגן ראש עיר, עשרים ושלש שנים ביחד כחבר מועצה.

מאיר יצחק הלוי: למוד קרבות אנוכי, לא זוכר קרב כל כך הזוי כמו הקרב הזה.

מאיר יצחק הלוי: כל כך הרבה דברים נעלמים, מסתוריים, כל כך הרבה שברי מידע, כל כך הרבה 'בלופים' שיש בתוך המידע שמגיע שזה פשוט מזעזע אם אני חי במדינה נכונה.

מאיר יצחק הלוי: אני אומר את זה כמי שאוהב את המדינה הזו, כנכה צה"ל, כבן אדם שאכפת לו.

מאיר יצחק הלוי: אני מזועזע מכמות המידע שיש בה כל כך הרבה בדיות, שקרים, הכוונה וכל מיני דברים כאלה.

מאיר יצחק הלוי: זה קודם כל, זה דבר אחד.

מאיר יצחק הלוי: דבר שני אני רוצה להגיד לחברים, את יודעת על פי ההמלצות, היום בעצם שדה דב היה צריך להתפנות.

מאיר יצחק הלוי: אני שואל, שניה, אל תפריעי לי בבקשה, גם אם היית אילתית, אל תפריעי לי.

מאיר יצחק הלוי: עכשיו אני רוצה לשים במרכז המעגל את 64,000 תושבי העיר אילת ואני רוצה לשים עכשיו אלפי תושבים שצריכים לקבל שירות רפואי.

מאיר יצחק הלוי: תחשבו היום איזו החלטה זחוחה זו הייתה לסגור את השדה ביוני 2017.

מאיר יצחק הלוי: היום, היום השדה היה נסגר.

מאיר יצחק הלוי: מי היה נותן פה תשובות, אני רוצה לדעת, לאנשים שטסו היום ב 06:40 לקבל טיפול אונקולוגי?

מאיר יצחק הלוי: מי היה נותן להם תשובות?

מאיר יצחק הלוי: אין תשובות, אין תשובות, שניה, אין תשובות לאף אחד, אל תתבלבלו.

מאיר יצחק הלוי: יושבים פה אנשים שהפכו להיות שקופים בפני כל אלה שעכשיו מתעסקים עם מדידות.

מאיר יצחק הלוי: דרך אגב גבירתי, אני מודד עכשיו, ברובע 11, בעיר אילת, את יודעת מה הן מדידות?

מאיר יצחק הלוי: נכנסים עם קודח, שזה יכול להיות העובי שלו, אמר לי מנכ"ל "ארקיע": תקדחו מתחת לכיסא שלי, אין לי שום בעיה, תקבלו את הממצאים, אז אנא מכם, אל תהלכו אימים ואל תזרו חול בעיני האנשים שלא כל כך מבינים.

מאיר יצחק הלוי: זה דבר שני.

מאיר יצחק הלוי: דבר שלישי שאני רוצה להגיד גבירתי, זה פשוט מקומם, מקומם, מקומם, פשוט מקומם.

מאיר יצחק הלוי: אני שואל מדוע לאורך כל התהליך לא נבחנה עוד אפשרות אחת?

מאיר יצחק הלוי: אני שואל.

מאיר יצחק הלוי: ומי שאומר שנבחנה, אני מבקש לראות את הסיכומים, את הפרוטוקולים ומי היועצים שישבו.

מאיר יצחק הלוי: מדוע לא נבחנה החלופה שאומרת: בוא נשאיר את השדה ובוא נעיף את הטרמינל לכיוון מערב ונאפשר לאנשי הגוש הגדול לבנות "מחיר למשתכן" ולבנות דיור לזוגות צעירים?

מאיר יצחק הלוי: זה מה שאנחנו רק רוצים.

מאיר יצחק הלוי: אני באמת שואל שאלה את כל הצוות המקצועי.

מאיר יצחק הלוי: אני כבר בניתי, בונה מספיק בעיר שלי.

מאיר יצחק הלוי: למה זה לא נבחן?

מאיר יצחק הלוי: מה החשש לשים את הנושאים הללו על השולחן?

מאיר יצחק הלוי: דבר אחרון שאני רוצה להגיד, החשוב בעניין הזה.

מאיר יצחק הלוי: צ'רלי סולומון עשה עבודה נפלאה אל מול המשימות שהוטלו עליו.

מאיר יצחק הלוי: אני אומר לכם, הוא לא ישַן בלילות, כי אני יודע שהמשימה שהוא קיבל היא משימה קשה.

מאיר יצחק הלוי: הייתי חבר בוועדה ואמרתי ביום הראשון של הועדה: אני אשמש כאלומת פנס שתביא לכם את האמת בכל נקודת זמן, זה התפקיד שהיה לי שם.

מאיר יצחק הלוי: ואני מראש ידעתי שאני לא אחתום על ההמלצות ולא מסכים להמלצות ודרך אגב, הן אינן ישימות בכל מה שקשור לטווחים הנראים לעין.

מאיר יצחק הלוי: אני לא אומר שהן לא ישימות בעוד חמש עשרה שנים, בטווחים הנראים לעין הן אינן ישימות כלל ועיקר ואני מבקש לשים את האמת על השולחן.

מאיר יצחק הלוי: מה שאני רוצה לבקש, גבירתי, כי מהנושא הזה הפכתי להיות "שדהמולוג" מומחה לענייני שדה דב.

מאיר יצחק הלוי: הפכתי מומחה, אני חוקר בעניין, אני מזועזע מהפרשיה הזו, אני עצוב מהפרשיה הזו, אני חושב שהיא מלמדת על זחיחות ותסלחו לי, במדינה מתוקנת לא היו צריכים להיות דברים שכאלה.

מאיר יצחק הלוי: זו דעתי.

מאיר יצחק הלוי: לא היו צריכים להיות דברים שכאלה - - -

קארין אלהרר: תודה.

מאיר יצחק הלוי: ברשותך, גבירתי, אני רוצה לבקש שהוועדה תמליץ שהחלופה שאומרת להשאיר את השדה במיקומו הנוכחי תיבדק על ידי גורמים מקצועיים, אובייקטיבים.

מאיר יצחק הלוי: אני שמח להגיד שגם ראש עירית תל אביב חושב שצריך לבחון את החלופה הזו.

מאיר יצחק הלוי: הייתי אצלו, הוא היה אצלי, נפגשנו, הוא גם כתב על זה מה שכתב ובואו אולי, אולי, אולי, אולי, אני פונה אליכם בבקשה גדולה, אולי ניתן סוף סוף גם איזשהו מזור לתושבי העיר אילת, שגם כך נמצאים בעיר הכי רחוקה, הכי פחות נגישה, הכי קשה, למה?

מאיר יצחק הלוי: האם הם פחות חשובים מאנשי הגוש הגדול?

מאיר יצחק הלוי: אני לא מבין את זה.

מאיר יצחק הלוי: למה אי אפשר ש- "זה ייהנה וזה לא יהיה חסר?

מאיר יצחק הלוי: " מאיפה באה הנוקשות הזאת?

מאיר יצחק הלוי: אני לא מצליח להבין אותה.

קארין אלהרר: תודה.

קארין אלהרר: דוד אייזנברג, אגודת התעופה הכללית.

<דוד אייזנברג: שלום.

<דוד אייזנברג: לא מזמן הייתה בערוץ 10 בטלוויזיה, תכנית שקראו לה "אפס בתכנון".

<דוד אייזנברג: אני חושב שבכל מה שקשור לשדות התעופה, יש תכנון שלילי, לא אפס.

<דוד אייזנברג: זאת אומרת, הרבה אנשים פה עובדים וטורחים אבל הם גורמים לתוצאות שליליות.

<דוד אייזנברג: התעופה במדינת ישראל הולכת ומתכווצת לאורך כל הזמן.

<דוד אייזנברג: צריך לזכור ששדה דב הוא "אבן הראשה" של התעופה הפנים ארצית במדינת ישראל.

<דוד אייזנברג: אם מוציאים את שדה דב, כל הקשת מתמוטטת ולא תהיה משמעות לשדה התעופה בחיפה ולשדה התעופה ראש פינה.

<דוד אייזנברג: אני לא רואה איך אנשים טסים מנמל התעופה בן-גוריון לאילת.

<דוד אייזנברג: אני תמיד אעדיף לנסוע ברכב לאילת מאשר לנסוע לבן גוריון ולעבור מסכת ייסורים בדרכי לאילת.

<דוד אייזנברג: אנחנו אגודת התעופה הכללית אז לפי השם אנחנו מייצגים את מה שקשור בתעופה הכללית והתעופה הכללית מובדלת בכך שהיא לא תעופה של מובילים אוויריים.

<דוד אייזנברג: זאת אומרת, כל אותם מטוסים קטנים, משניים שלושה מקומות ועד חמישה עשר או עשרים מקומות, כאלה שמקיימים את הקו לראש- פינה, למשל, היום.

<דוד אייזנברג: לאורך כל הדרך רשות שדות התעופה והגורמים במשרד התחבורה מתכננים ומתכננים ומתכננים.

<דוד אייזנברג: תכננו שדה תעופה חדש על שם אילן רמון באזור תמנע.

<דוד אייזנברג: אני לא יודע אם הועדה יודעת אבל בשדה התעופה הזה אין התחשבות בכל מה שקשור בתעופה כללית.

<דוד אייזנברג: הוא מיועד אך ורק למובילים אוויריים.

<דוד אייזנברג: הוא לא מיועד לקלוט שום מטוס של תעופה כללית.

<דוד אייזנברג: איך תעופה כללית תגיע לנגב?

<דוד אייזנברג: איך תעופה כללית תגיע לאילת?

דב חנין: אדוני אומר "תעופה כללית" ומהי כוונתו?

<דוד אייזנברג: לכל המטוסים שאינם מובילים אוויריים, החל ממטוס "ססנה" דו מושבי וכלה במטוסים של עשרה, חמישה עשר נוסעים, "טורבו פרופ", פרופלורים רגילים, מנועי בוכנה וכן הלאה, שזה היום הרוב המכריע של התעופה הפנים ארצית במדינת ישראל.

<דוד אייזנברג: לגבי ראש פינה, מדברים על תכנון, בשדה התעופה בראש פינה שיפצו לאחרונה את המסלול.

<דוד אייזנברג: השקיעו שם, אני לא יודע כמה מיליונים.

<דוד אייזנברג: השדה הזה פועל שעות בודדות ביממה.

<דוד אייזנברג: אתמול טסתי לשם ולא יכולתי לנחות בשש וחצי בערב כי הוא כבר היה סגור, היפנו אותנו בחזרה.

<דוד אייזנברג: השקיעו מיליונים - - -

קארין אלהרר: מה?

<דוד אייזנברג: מה שאת שומעת, השדה סגור.

<דוד אייזנברג: הוא עובד רק עם טיסות קו מתל אביב.

קארין אלהרר: לא יודעים את זה מראש שהוא סגור?

<דוד אייזנברג: לא, אנחנו עוד הרמנו טלפון ודיברנו.

<דוד אייזנברג: יש פרסומים אבל זה לא העניין, העניין הוא שיש תשתית בצפון שעובדת שעות בודדות ביממה.

<דוד אייזנברג: והשקיעו בה מיליונים.

<דוד אייזנברג: רשות שדות - - -

קארין אלהרר: אלו החלופות שלכם כרגע?

<דוד אייזנברג: רגע, זה עוד כלום.

יצחק וקנין: לא רק שאין חלופות, המצב הוא יותר גרוע, אם אני אכנס לדבריו.

יצחק וקנין: תראו, הייתה החלטה הזויה ואני אומר לכם, אם כל הסיפור הזה של שדה דב לא היה עולה בהתמקצעות שלי בנושא הזה של שדות תעופה פנים ארציים, כבר הייתה כוונה לסגור את חיפה.

יצחק וקנין: אתם יודעים, מי שזכור לו, הרצליה, גם עכשיו הוא עומד על "הניתוח" והוא עומד להיסגר.

יצחק וקנין: זאת אומרת שאנחנו היינו אמורים להישאר עם נתב"ג בלבד בזמן מסוים.

יצחק וקנין: נתב"ג בלבד.

יצחק וקנין: תארו לעצמכם שיש לנו טילים מעזה וסוגרים את נתב"ג, לאן אנחנו הולכים?

יצחק וקנין: לתל נוף?

יצחק וקנין: לאיפה?

יצחק וקנין: חבר'ה, אני רציני.

יצחק וקנין: פה הייתה פשלה גדולה של משרד התחבורה.

יצחק וקנין: בדיונים שקיימתי בוועדת המשנה, גם בקדנציה הקודמת וגם בקדנציה הנוכחית, שאני מוביל את ועדת המשנה, אני אומר לכם, יש פתרון היום בשדה דב, למרות כל תכניות הבנייה שמדברים עליהן ומהלכים עלינו אימים עם תכניות הבניה.

יצחק וקנין: אני הבאתי מצגת, רבותי, עם מה שקורה בלוס אנג'לס, על גג, על גג רבותי, על גג, חמישים מסוקים נוחתים על גג.

יצחק וקנין: מטוסים בשדות תעופה פנים ארציים בניו יורק, באנגליה, בהולנד, בשטח אורבני כזה צפוף שאי אפשר לתאר אותו.

יצחק וקנין: שדה דב הוא עדין לוקסוס לעומת מה שהראינו שקורה בשדות תעופה.

יצחק וקנין: המדינה היחידה היום שהולכת ויורדת וסוגרת שדות תעופה זו מדינת ישראל, 'פר' נפש.

יצחק וקנין: יש פה שערורייה שאני לא יודע, כנראה שלוקחים דברים מסוימים ועליהם מרכיבים את הכול כששוכחים שיש עוד איזה קטע שצריך לטפל בו.

יצחק וקנין: ואני אומר לכם, אנחנו מדינה עם בעיה כפולה, שיש לנו מרחבי אויר מאד מוגבלים, מאד מוגבלים בגלל המצב הביטחוני שלנו.

יצחק וקנין: וכשאנחנו הולכים וסוגרים את בית הספר היחיד היום שמכשיר טייסים, אתם יודעים שלאל-על היום אין טייסים?

יצחק וקנין: אם היו צריכים לבוא לפה המנכ"לים, הייתם שומעים את האמת לאמיתה.

יצחק וקנין: ישב משרד התחבורה ואני מבין אותו, הוא מנסה לכסות את הגב שלו, לקחת את השמיכה ולהגיד שהכול בסדר אבל שום דבר לא בסדר.

יצחק וקנין: ואני אומר לכם היום פה, תרשמו את זה, גם ב-2025 לא ייבנה בית אחד בכל האזור ההוא.

יצחק וקנין: אני אומר את זה באחריות.

יצחק וקנין: נאמר לי בישיבה הראשונה, אולי ב-2029 יעשו משהו שם אבל כולם היום מגלגלים עיניים.

יצחק וקנין: יש פה כסף גדול, נדל"ן, שלא יימכר אלא למי, לעשירים?

יצחק וקנין: למי זה יימכר כל הנדל"ן הזה?

יצחק וקנין: ועם כל הכבוד, גם היום אפשר לקחת את המקום הזה ולהסדיר אותו.

יצחק וקנין: הרי שדה התעופה הצבאי יתפנה אז אפשר, הבאנו את כל התרשימים, הבאנו מפות, היינו בשטח ואפשר לתפעל את שדה דב גם עם כל הבינוי שהולך להיות שם.

קארין אלהרר: תודה.

קארין אלהרר: עורך הדין, רק שניה, לא, אני מתנצלת, אני רוצה לעבור הלאה, עורך הדין יעקב ברנט, "ארקיע".

קארין אלהרר: נאמר שאתם, כפי שאת אמרת, האם אמרת שהם לא ניגשו בכלל למכרז?

<גילי טסלר: הוא יפרט לך.

<יעקב ברנט: לא ניגשנו למכרז?

קארין אלהרר: בבקשה, בוא תשב אדוני.

<גילי טסלר: מתוך הששה ששרד - - -

<יעקב ברנט: אני רציתי להימנע מלדבר כי אני חושב שחברי הכנסת מציגים את העניין בצורה כל כך רהוטה ועם commitment כל כך גדול, אמרתי: לא אבזבז את זמנה של הועדה.

<יעקב ברנט: יחד עם זאת, ואני לא מבין גדול בתעופה, אני טס הרבה לחוץ לארץ, אבל אני לא איש תעופה.

<יעקב ברנט: אני איש נדל"ן כל ימי הקריירה המקצועית שלי.

<יעקב ברנט: קשה מאד לשבת פה ולשמוע את הדברים שנאמרו פה על ידי מתכננת מחוז המרכז במנהל מקרקעי ישראל והקושי נובע מזה שאני בטוח שאם חברתי הייתה צריכה להציג את כל הדברים האלה על תצהיר בפני בית משפט, הייתה חושבת שמונה פעמים, משום, סליחה, לא נכון, חד משמעית - - -

קארין אלהרר: לא להפריע לו.

<יעקב ברנט: לא נכון, אני לא רוצה להגיד, בכל אופן, יש פערים גדולים מאד בין האמת לבין מה שנאמר פה ביחס לתכנון.

<יעקב ברנט: יש לנו חוות דעת שנערכה ואף אחד לא תקף אותה, שלא יתחילו לבנות שם או שאי אפשר יהיה לבצע שום עבודה בהיתר שם, לפני גמר תכניות מפורטות בטווח של לפחות עשר שנים.

<יעקב ברנט: התכניות שמדובר עליהן, תכנון מפורט, תכנון כללי, אולי זה מהגיגי מתכננת המחוז במנהל מקרקעי ישראל אבל זה לא עבר שום ועדה.

<יעקב ברנט: שום ועדת היגוי עדיין לא הוציאה את המלצותיה, שום דבר לא השתנה מאז שדנו בעניין הזה בבג"ץ והדברים ימשיכו להתגלגל.

<יעקב ברנט: ובמדינת ישראל, במקום כזה, בסמיכות כזאת לים, אין תכנית מתאר מפורטת שעוברת בלוחות הזמנים שמדובר עליהם.

<יעקב ברנט: אלה חלומות באספמיא.

<יעקב ברנט: לגבי הנושא של בדיקות הקרקע, חברתי, אני אקצר, חברתי בטח לא ציטטה נכון מהדוח של המשרד לאיכות הסביבה.

<יעקב ברנט: אנחנו בהכנה של חוות דעת נגדית.

<יעקב ברנט: אנחנו הודענו שעם כל בדיקות או כל סקרים שרוצים לעשות "ארקיע" תשתף פעולה ככל שנוגע לה.

<יעקב ברנט: אגב, חלק מהמשרדים הם של רשות שדות התעופה, שהם בכלל נכסים שלא מוחזקים על ידי "ארקיע" כך שאין שום קשר בין הבדיקות לבין הפינוי.

<יעקב ברנט: עכשיו לקראת הסוף, אמנם חבר הכנסת ברושי יצא אבל אי אפשר להימנע מהשאלה שהוא שאל: איפה נולד החטא הקדמון הזה?

<יעקב ברנט: אני אומר את זה לראשונה פה ואני אומר את זה בזהירות.

<יעקב ברנט: אנחנו בודקים איפה נולד החטא הקדמון הזה והחטא הקדמון הזה מקורו בהסכם מפוקפק שנערך בין משרד האוצר ומדינת ישראל לבין מנהלי הגוש הגדול, כאשר, בניגוד למה שנאמר פה, חלק גדול, רוב הקרקע הוא בכלל של מדינת ישראל ולא של בעלי הגוש הגדול.

<יעקב ברנט: למה "מפוקפק"?

<יעקב ברנט: כי הסתבר, במהלך הדיון בבג"ץ, שכתמורה לזה שמדינת ישראל תפנה את שדה דב, כך הבטיחו למנהלי הגוש הגדול, בגין הפינוי הזה מנהלי הגוש הגדול הסכימו לוותר על מחצית מהזכויות שלהם בקרקע מראש אבל, גם זה 'עשן בעיניים' כי נאמר שם בקטן, שההעברה הזאת היא ללא תמורה ולכן היא לא מחויבת במס.

<יעקב ברנט: אני מציע שגבירתי תשמע טוב כי אני מניח שהדברים האלה יתגלגלו הלאה.

<יעקב ברנט: מסתבר שניתן פטור ממס על המכירה הזאת של הקרקע למדינה, כאשר לכאורה, המכירה הזאת היא ללא תמורה.

<יעקב ברנט: לעומת זאת, באו מנהלי הגוש הגדול לבג"ץ ואמרו: מה?

<יעקב ברנט: אנחנו נבטל את החוזה, הבטיחו לנו תמורה.

<יעקב ברנט: התמורה היא שיפנו את שדה דב ב-2016.

<יעקב ברנט: זאת אומרת שיש לנו פה עסקה בין מדינת ישראל, במסגרתה מדינת ישראל פטרה ממס את מנהלי הגוש הגדול בגין העברת מחצית מזכויות בקרקע, זו לא ממש מחצית כי זה קוזז מהיטלי השבחה וכו'.

<יעקב ברנט: עסקה כדאית ביותר, תמורת פינוי שדה דב והפסקת התעופה לאילת ב-2016.

<יעקב ברנט: אנחנו מבקשים לראות את ה pre-rolling הזה, שאמור להיות פתוח לציבור.

<יעקב ברנט: מזה חודשים מסתירים אותו מאתנו בטענות כאלו ואחרות.

יצחק וקנין: מכירים אותו.

<יעקב ברנט: נאלצנו - - -

יצחק וקנין: יותר גרוע מהולילנד, יותר גרוע מהולילנד, אני אומר לך את זה.

<רינה מיוחס: אדוני, תיכף תקבל תשובה מפורטת.

קארין אלהרר: מתי ההסכם הזה - - -

יצחק וקנין: כבר שמעתי אותה, כבר שמעתי את התשובה.

קארין אלהרר: סליחה, מתי ההסכם נחתם?

<יעקב ברנט: בבקשה?

קארין אלהרר: מתי ההסכם הזה נחתם?

<יעקב ברנט: לפני מספר שנים.

<יעקב ברנט: אין לי פה את - - -

איציק שמולי: 2007.

<גילי טסלר: 2007.

<יעקב ברנט: 2007?

<יעקב ברנט: כאשר מתחמקים מלהציג לנו אותו בטענות כאלו ואחרות.

<יעקב ברנט: גבירתי, הכנו עתירה לבג"ץ - - -

קארין אלהרר: מבקשת לקבל העתק מההסכם.

<יעקב ברנט: העברנו לפרקליטות את טיוטת העתירה ועכשיו פתאום התחילו לדבר אתנו אבל לא ראינו עדיין את המסמך.

<יעקב ברנט: כאשר התוצאה של מה שנראה כנראה לא תמצא חן בעיני הרבה אנשים.

קארין אלהרר: תודה, בשלב זה.

קארין אלהרר: נציג משרד האוצר, נאמרו כאן דברים מאד מאוד קשים.

<צחי דוד: נאמר כאן ששחור הוא לבן ולבן הוא שחור.

<צחי דוד: יושב פה נציג של חברה מסחרית - - -

קארין אלהרר: שם ותפקיד לפרוטוקול.

<צחי דוד: צחי דוד, רכז תכנון והגנת סביבה באגף תקציבים.

איציק שמולי: צחי, קח את המיקרופון.

<צחי דוד: יושב פה נציג חברה מסחרית שיש לה אינטרס משמעותי, כנראה, באי פינוי השדה וסונֶט בהסכם שהשיגו נציגי המדינה שמותקפים פה בהקשרים אחרים אבל זה הסכם שהוא מצוין למדינה, שבו המדינה מקבלת - - -

קארין אלהרר: מה תוכנו של ההסכם?

<צחי דוד: המדינה מקבלת כנגד הוצאותיה מפינוי השדה, שדה, דרך אגב, שהוא לא מתוכנן, אין שם תכנון לשדה, התכנון שם הוא למגורים.

<צחי דוד: יש שם תפיסה לשדה אבל אני שם את זה רגע בצד.

<צחי דוד: אנחנו בוועדה לביקורת המדינה, חשוב להזכיר את זה.

<צחי דוד: התכנון שם הוא למגורים, הוא לא תכנון לשדה.

<צחי דוד: הוא תפיסה זמנית.

<צחי דוד: זמנית מאז 61', המדינה - - -

קארין אלהרר: הרבה דברים זמניים הופכים להיות קבועים.

<צחי דוד: המדינה מכריזה שהיא תגמור את פינוי השדה אבל זו תפיסה, זה לא תכנון.

קארין אלהרר: זה נוהג מקובל במדינת ישראל.

<צחי דוד: המדינה, ערב פרוץ משבר הדיור, משיגה הסכם ואני לא רוצה להגיד יותר מזה מסיבות מובנות, כן?

<צחי דוד: שלא יגידו שהמדינה לקחה משהו שלא מגיעה לה אבל ערב משבר הדיור המדינה מביאה הסכם שבו הבעלים הפרטיים משתתפים בצורה של העברת זכויות, בעלויות של פינוי השדה ויש עלויות לפינוי השדה, יש עלויות לרש"ת, יש עלויות למערכת הביטחון ומשיגה הסכם שהוא בעיניי הסכם טוב מאד למדינה.

<צחי דוד: לבוא ולהציג אותו פה כ"מעשה מחשכים" - - -

איציק שמולי: איפה הפרוטוקולים?

איציק שמולי: תביא את הפרוטוקולים.

<צחי דוד: אין שום דבר מוסתר.

<צחי דוד: אני לא מבין מה - - -

איציק שמולי: באמת?

<צחי דוד: כן.

איציק שמולי: ניסית לקבל את הפרוטוקולים?

<צחי דוד: של מה?

<רינה מיוחס: תוקף פסק דין - - -

קארין אלהרר: גבירתי, את כל הזמן מתפרצת.

<צחי דוד: אין פה שום דבר מוסתר.

<צחי דוד: אלה אמירות - - -

קארין אלהרר: אני אתן לך לדבר, אני מבטיחה, לא נסיים את הדיון בלי שגבירתי תדבר אבל אני ממש מבקשת לא להתפרץ.

<צחי דוד: כחלק מההסכם הזה נקבע שהמדינה, בתוך פרק זמן סביר, אפילו נקבה במועד שבו היא תפנה את השדה.

<צחי דוד: היא תפנה אותו בפרק זמן סביר.

<צחי דוד: לאחר מכן, בהחלטת ממשלה - - -

קארין אלהרר: אדוני חושב ש"זמן סביר" זה זמן שהוא אחרי שיש חלופות או לפני?

<צחי דוד: לא הבנתי.

קארין אלהרר: צריכות להיות חלופות, אחרת זה לא "סביר".

<צחי דוד: חלופה למה?

<צחי דוד: חלופה לפעילות האזרחית בשדה דב?

קארין אלהרר: למשל.

<צחי דוד: בהסכם שנחתם ב-2012, 2013 בין שר התחבורה לשר האוצר יאיר לפיד ורשות שדות התעופה, נקבעו ההסדרים החלופיים.

<צחי דוד: רשות שדות התעופה – והיא אמרה את זה גם בתצהיר לבג"ץ – עומדת בכל מה שהיא התחייבה לכל פעילות שיש היום בשדה דב.

<צחי דוד: אמר את זה גנות מעל כל במה, יש חלופה בנתב"ג.

<צחי דוד: אין שום פעילות שנעשית בשדה דב ולא תיעשה - - -

<קריאה: זה לא נכון.

<צחי דוד: רק שניה.

<צחי דוד: יש אמירה ואני לא שולל אותה, שנתב"ג הוא שדה תעופה פחות נוח משדה דב - - -

<קריאה: מה עם - - -

<צחי דוד: רק שניה, אני לא הפרעתי לאף אחד - - -

קארין אלהרר: סליחה, אני ממש מבקשת, זה נוהל - - -

<צחי דוד: תן לי להשלים.

קארין אלהרר: תנו לו להשלים.

<צחי דוד: יש אמירה ויכול להיות שאני לא אגיד אותה באופן הכי מקצועי, אני מתנצל, אני לא איש תעופה, שדה דב הוא שדה יותר נוח, הוא קצת כמו, סליחה על הביטוי, "תחנת אוטובוס", אתה בא, אתה הולך ואילו בנתב"ג זה קצת יותר מורכב.

<צחי דוד: אני לא אומר שהאמירה הזאת לא נכונה, לכן הוקמה ועדת צ'רלי סלומון ויש לה מסקנות - - -

קארין אלהרר: אבל האם זה לא ערך בפני עצמו, להפוך את השירות ליותר ידידותי למשתמש?

<צחי דוד: לכן הממשלה הקימה ועדה ולכן בסופו של דבר היא גם הסכימה לדחייה של עשרה חודשים בבג"ץ וצריך להשלים את הצעדים האלה.

<צחי דוד: אני לא אומר שלא אבל כחלופה ל'סלוטים', לפעילות התעופתית, החלופה הזאת הושלמה.

<צחי דוד: עם כל הכבוד, הנושא הזה של נוחות הגישה הוא נושא משני.

<צחי דוד: כל הפעילות שיש בשדה דב יש לה מענה מלא.

<צחי דוד: אומר את זה נציג רשות שדות התעופה גם בתצהיר בבג"ץ, יש לה מענה מלא.

<צחי דוד: המדינה, כשהיא חתמה על ההסכם - - -

קארין אלהרר: למה - - - מענה?

<צחי דוד: כשנחתם ההסכם בין האוצר לבין משרד התחבורה, נאמר מה צריך להשלים - - -

איציק שמולי: האם יש לך, כדי להעביר לוועדה, את התצהיר הזה שהוא נתן לבג"ץ?

איציק שמולי: כי אני לא ראיתי את התצהיר הזה.

<צחי דוד: רשות שדות התעופה - - -

איציק שמולי: איפה הוא?

איציק שמולי: איפה אפשר לראות את התצהיר?

איציק שמולי: אין תצהיר כזה, גבירתי יושבת הראש.

יצחק וקנין: גבירתי, בדיון שלי, שאלתי בצורה מפורשת - - -

<צחי דוד: אין - - -

איציק שמולי: אתה אל תשקר בוועדה.

יצחק וקנין: רבותי, הוא אומר דברים לא נכונים.

<צחי דוד: משיב לעתירה - - -

איציק שמולי: הוא לא הגיש תצהיר - - -

קארין אלהרר: סליחה, סליחה.

<צחי דוד: אם אני טועה, אני לא חושב שאני טועה, רשות שדות התעופה - - -

איציק שמולי: אתה לא טועה, אתה משקר.

איציק שמולי: ביודעין.

קארין אלהרר: איציק, איציק, איציק, לא לעניין.

<צחי דוד: חבר הכנסת, רשות שדות התעופה - - -

יצחק וקנין: אני שאלתי בדיון שקיימתי לגבי המוכנות - - -

קארין אלהרר: אני רוצה לראות את התצהיר, בסדר.

איציק שמולי: איפה התצהיר?

יצחק וקנין: גבירתי יושבת הראש - - -

<צחי דוד: רשות שדות התעופה - - -

יצחק וקנין: בדיון שקיימתי אצלי בוועדה, שאלתי בצורה מפורשת, גם את מנהל רשות התעופה האזרחית הקודם וגם את מנהל רשות התעופה האזרחית הנוכחי, יואל פלדשו, שהוא יותר מוסמך מגנות.

יצחק וקנין: הוא אחראי על כל התעופה הפנים ארצית.

יצחק וקנין: והוא אמר בפירוש שעדיין לא מוכנים.

יצחק וקנין: ואפילו היה ויכוח באחד הדיונים אצלי, על הכספים שהאוצר עוד לא - - -

<צחי דוד: רשות שדות התעופה צורפה כמשיבה לעתירה בבג"ץ, הגישה את תגובתה.

<צחי דוד: אני מתנצל אם זה לא בשם גנות, זה רק בשם רשות שדות התעופה.

<צחי דוד: אני בוודאי לא משקר כמו שהוצג פה.

<צחי דוד: היא הציגה את עמדתה.

<צחי דוד: היא ערוכה לכל מה שהיא התחייבה אליו ובהתאם לזה היא גם קיבלה תשלומים, כ-200 מיליון שקלים מרשות מקרקעי ישראל, בגין ההיערכות הזאת.

<צחי דוד: ההיערכות שעליה התחייבה רשות שדות התעופה מושלמת עד התאריך שבו יידרש פינוי שדה דב.

<צחי דוד: אני לא יודע אם נציגי רשות שדות התעופה פה אבל זה מה שהם הצהירו לבג"ץ.

קארין אלהרר: חבר הכנסת דב חנין, בבקשה.

דב חנין: תודה גבירתי יושבת הראש.

דב חנין: הדיון הזה הוא דיון קשה.

דב חנין: הוא לא דיון ראשון, אני עוקב אחרי הנושא הזה הרבה זמן ואני חייב להגיד לכם שמדיון לדיון אני נעשה יותר מתוסכל.

קארין אלהרר: לא - - -

דב חנין: ויש פה הרבה מאד שאלות.

דב חנין: השאלות הן שאלות קשות.

דב חנין: לצערי הגדול התשובות שאנחנו מקבלים ואני אומר את זה בצער לנציגי המדינה, הטענה שלי היא לא כלפי מישהו מכם באופן אישי אבל תבינו, מהזווית שלנו התשובות נראות לגמרי לא מספקות, לגמרי לא מספקות אבל אני לא רוצה דווקא בדיון הזה להיכנס לכל הפרטים, כי אני חושב שאנחנו נאבד את העיקר.

דב חנין: לכן אני רוצה לחזור לדברים שנדמה לי שהם כולם מובנים והייתי אומר מקובלים, על כל מי שמנסה להסתכל על הדברים ברמה אובייקטיבית.

דב חנין: נתב"ג איננו פתרון.

דב חנין: נתב"ג איננו פתרון.

דב חנין: נתב"ג איננו פתרון מהרבה סיבות.

דב חנין: קודם כל, אתם אומרים "ערוכים" והשאלה היא לא האם ערוכים טכנית.

דב חנין: גם זו שאלה, אגב, אבל חבר הכנסת וקנין מכיר את הסוגיה הזו לעומקה.

דב חנין: כמה ערוכים טכנית זו שאלה מורכבת וכנראה לא ערוכים טכנית אבל נעזוב את זה לרגע בצד.

דב חנין: נניח שהם כן ערוכים טכנית.

דב חנין: הפסיכולוגיה של לקחת אדם, לנסוע ברכבת או ברכב לשדה תעופה בינלאומי, לנסוע טיסה פנים ארצית יחסית קצרה, להגיע לשדה תעופה שהוא לא באילת, הוא יהיה בתמנע ואחר כך לקחת עוד אמצעי תחבורה ולהגיע לאילת, זו פסיכולוגיה אחרת לגמרי ולכן, החשש האמתי והכבד של העיר אילת לפגיעה קריטית בתיירות ובהגעה לאילת, הוא חשש מאוד אמתי גם אם יהיו סלוטים והכל יהיה בסדר.

דב חנין: לא רק זה, אנחנו מדברים על אנשים שנמצאים במקום שהוא מאד רחוק ואין, למרבית הצער, אין באילת, אם באילת היו היום כל הטיפולים האונקולוגיים והייתה תשתית לכל צורך ודבר לאנשים שגרים שם, לא היו צריכים לטוס.

דב חנין: מה, הם נהנים לטוס כדי לקבל טיפול?

דב חנין: אבל אין וכנראה לא יהיו בשנים הקרובות ולכן, אנחנו חייבים לתת גם לדבר הזה פתרון.

דב חנין: הפתרון שקיים היום הוא שדה דב ולשדה דב מהבחינות האלו אין חלופה, אין חלופה.

דב חנין: באה המדינה, באה מתכננת המחוז, באות רשויות התכנון ואומרות: אנחנו רוצות לבנות במקום בנייה בהיקף גדול.

דב חנין: אני מבין את הטיעון הזה.

דב חנין: אני לא בטוח שאני מסכים אבל אני מבין את הטיעון הזה.

דב חנין: אבל אין שום סיבה לא להמשיך ולקדם את התכנון, שהוא תכנון מורכב, כאשר השדה מתפקד.

דב חנין: במיוחד כאשר יש שדה צבאי שממשיך לפעול עד 2019.

דב חנין: פה אני חייב לומר, רבותי, אנשי צוות המבקר, אתם כתמיד, עשיתם עבודה מעמיקה ורצינית, אנחנו יכולים להסתמך על העבודה שלכם ובשורה התחתונה נאמר בצורה מאד ברורה.

דב חנין: אנחנו לא צריכים לבדוק את המבקר, המבקר כבר בדק לעומק והוא אמר: לא מצאתי נימוק משכנע, לא מצאנו נימוק משכנע לשאלה למה לסגור את השדה האזרחי בשעה שהשדה הצבאי ממשיך לפעול.

דב חנין: לא מצאנו.

דב חנין: הם בדקו את כל הנימוקים.

דב חנין: אני שומע פה את העניין של בדיקות הקרקע, זו באמת סוגיה מורכבת אבל אפשר לבצע בדיקות קרקע גם כשדה ממשיך לפעול.

דב חנין: יכול להיות שתהיה איזושהי בדיקה ספציפית במקום ספציפי שתחייב סגירה ליום יומיים או שלושה, יכול להיות אבל באופן עקרוני ניתן לבצע בדיקות קרקע, עד כמה שאני מכיר, גם כשהשדה עובד, במיוחד כשיש שם שדה צבאי.

דב חנין: ניתן לעשות את זה.

דב חנין: זה מורכב, זה לפעמים יהיה כרוך בעלות, בסדר, אנחנו מדינה קטנה וצפופה, יש פה הרבה שימושים, הרבה צרכים, הרבה דרישות ועם זה צריך להתמודד.

דב חנין: השאלה של החלופה התכנונית מאד מטרידה אותי.

דב חנין: גבירתי מתכננת המקום, בצדק, את אמרת שיש תלונות, יש רעשים וכדומה אבל התלונות האלו קיימות.

דב חנין: ואני מכיר גם עמדות הפוכות אצל תושבים באזור שאומרים: אנחנו דווקא מעוניינים שהשדה יישמר, אנחנו מעוניינים שיהיה לנו מרחב פתוח, תהיה רוח, יהיה אויר, יש כל מיני אנשים.

דב חנין: אני מדבר על אנשים שאני מכיר שגרים באזור, בשיכון ל', מאוד מאוד צמוד לשדה, אפילו יותר קרוב מבחינת הקרבה לשדה מאשר חלק מהשכונות החדשות המתוכננות.

דב חנין: הם אומרים: אנחנו דווקא בעד, אז יש עמדות כאלו ויש עמדות אחרות וזה מורכב.

דב חנין: שדה בקרבה של עיר הוא תמיד דבר מסובך ומורכב אבל אני מוטרד מזה שהחלופה התכנונית שאומרת:

דב חנין: אנחנו יכולים כן לאפשר שם איזשהו שדה שצריך להיערך קצת אחרת ולהיבנות קצת אחרת, לא באמת נבדקת לעומק.

דב חנין: זו התחושה שלי.

דב חנין: התחושה היא ש"אנחנו לא רוצים שדה, עם זה התחלנו ובואו נתקדם מפה".

דב חנין: אני גם חייב לומר לכם שברמה העקרונית אנחנו נמצאים במצב מאד מוזר.

דב חנין: השדה האזרחי מאוד מאוד חיוני.

דב חנין: מאד חיוני.

דב חנין: השדה הצבאי – ואני לא מומחה לצרכים צבאיים של שדות תעופה אבל את הסוגיה הזו כן בדקתי.

דב חנין: השדה הצבאי, אני אומר את זה באחריות מלאה, הרבה פחות חיוני.

דב חנין: הרבה פחות חיוני.

דב חנין: יש לחיל האוויר היום הרבה שדות אחרים שהם יותר מאפשרים לעשות גם את מה שנעשה בשדה דב.

דב חנין: אנחנו גבירתי, נמצאים במצב הפוך.

דב חנין: דווקא השדה הצבאי שהוא פחות חיוני, הוא יכול להישאר עד 2019 ואילו השדה האזרחי, שהוא הדבר היותר חיוני, היותר לוחץ, אותו מפנים.

דב חנין: ממש משונה.

דב חנין: זה מן עולם "חלם" כזה.

דב חנין: הרי אם לפנות משהו אז הייתי מתחיל דווקא בשדה הצבאי כי כמו שאתם אמרתם, הצבא מקבל הוראות מהממשלה, הוא גוף מסודר, הוא יודע לעבוד - - -

יצחק וקנין: הצבא לא יכולים, זה לא פשוט.

<רינה מיוחס: החלופה - - -

דב חנין: גבירתי, ברשותְךְ, ברשותְךְ אני אסיים - - -

קארין אלהרר: גבירתי, האם לא סיכמנו שאת תדברי?

דב חנין: אני יכול לומר לָך מתוך היכרות מועטה יחסית אבל כן בדיקה של הנושא הזה, לצה"ל יש היום חלופות מאד טובות למה שקורה בשדה דב.

דב חנין: ולכן אני אומר, בואו נתחיל בשדה הצבאי.

דב חנין: בואו נעשה היפוך.

דב חנין: אתם רוצים לבדוק קרקע, אתם רוצים לעשות איזשהו מהלך, בואו נתחיל - - -

קארין אלהרר: תעשו טסט אתם.

דב חנין: תעשו טסט אתם.

דב חנין: ונקודה אחרונה שבה אני רוצה לסיים.

דב חנין: גבירתי, אני חושב שצריך גם לחשוב לטווח יותר ארוך ואני אמרתי, מבחינתי, נתב"ג איננו חלופה.

דב חנין: אם אנחנו רוצים לאפשר לאנשים להגיע מהר מאילת לתל אביב או לגוש דן, צריך לייצר חלופות.

דב חנין: פעם דיברו על רכבת, אגב, חלופה שאני לגמרי לא מתלהב ממנה אבל יש חלופות, אפשר לייצר תחבורה ציבורית מהירה לחיפה, אפשר לייצר פתרונות ואת זה צריך לעשות לא כאשר הקטסטרופה תגיע לפתחנו ופתאום ייסגר ה'שאלטר' ואין לאילת פתרון.

דב חנין: היום, עכשיו, תתחילו, עם אותה אנרגיה שאתם מקדישים לנושא הזה, תייצרו פתרונות של שעתיים וחצי הגעה לאילת בתחבורה יבשתית.

דב חנין: אפשר לעשות את זה, זה לא כזה מסובך.

דב חנין: בואו נעשה את זה.

דב חנין: ואז תתנו לאילת פתרון שאומר להם: חבר'ה, אתם יודעים מה?

דב חנין: לא תוכלו להגיע במטוס אבל תוכלו להגיע באותו זמן, נו.

דב חנין: תודה.

קארין אלהרר: תודה.

קארין אלהרר: צחי, להשלים.

<צחי דוד: להשלים.

<צחי דוד: אני מתחבר מאד לאמירה של חבר הכנסת חנין, אני מסתכל על זה ברמת המאקרו.

<צחי דוד: נאֱמר פה שייקח עשר שנים לבנות את שדה דב.

<צחי דוד: לפני ארבע שנים מדינת ישראל תכננה 25,000 יחידות דיור בשנה.

<צחי דוד: ערב המשבר.

<צחי דוד: חמש שנים אולי.

<צחי דוד: בשנה שעברה תכננו 100,000 יחידות דיור.

<צחי דוד: אנחנו יודעים להאיץ תהליכים, אנחנו רוצים להאיץ תהליכים.

<צחי דוד: שדה דב הוא חלק ממרקם של 60,000 יחידות דיור במרכז.

<צחי דוד: הסכימו הצבא בהסכם שנקרא שוהם 3, שדברים קשורים זה בזה - - -

קארין אלהרר: צחי, האם אתה יודע להגיד לי שזה באמת נותן מענה למשבר הדיור או שזה הולך הלאה - - -

<צחי דוד: 16,000 יחידות דיור בשנה - - -

קארין אלהרר: לא, בסדר, אבל - - -

<צחי דוד: ודאי שנותן מענה.

<קריאה: 60,000 - - -

קארין אלהרר: רגע, גבירתי, האם קוראים לָך צחי?

קארין אלהרר: אני מדברת רק עם צחי כרגע.

קארין אלהרר: אני באמת אומרת לךָ.

קארין אלהרר: אתה יודע טוב ממני כי אתה מכיר את שווי הסוג של הקרקע שם ואתה יודע שקרקעות, גם שייבנו 100,000 יחידות שם, שלא מתקרב - - - זה הולך לפלח אוכלוסייה מאד מצומצם.

קארין אלהרר: זה לא הולך לזוגות הצעירים שלהם אתם רוצים לעזור.

<צחי דוד: ברמת המאקרו, לבניה כל כך מסיבית באזורי הביקוש יש בוודאי השפעה רוחבית מעבר לאותו המקום.

<קריאה: הטענה היא שזה יצטרף למעטפת.

<צחי דוד: לא, זה לא תיאוריית החלחול, אני מבקש.

קארין אלהרר: נו, באמת - - -

דב חנין: אני שמח שזנחתם אותה באופן רשמי.

<צחי דוד: אני לא, זה פשוט לא קשור, אני לא מגיב עליה כרגע אבל מדינת ישראל משווקת מאות בודדות של יחידות דיור בתל אביב, שהיא בסוף לב אזור הביקוש שלנו בשנה.

<צחי דוד: תכנית של 16,000 יחידות דיור של המדינה, יש לה השפעת מאקרו.

<צחי דוד: המורכבות - - - היא רבה.

<צחי דוד: מדובר פה על שטחים ציבוריים.

<צחי דוד: התכנית כוללת 70% לצרכי ציבור, כולל פארק חופי ענק.

<צחי דוד: אמור לעבור בה וזה גם גורם מעכב, חוסר הוודאות הזה הוא גורם מעכב, האם תחבורה ציבורית תעבור בה או תעבור בצד?

<צחי דוד: אי אפשר להכריע כרגע, מתכננים את שתי החלופות כי לא יודעים אם השדה יתפנה או לא, אין וודאות.

<צחי דוד: יודעים מה החלופה שרוצים, אני לא אגיד כרגע אבל אין וודאות אז מתכננים שתי חלופות.

<צחי דוד: חוסר הוודאות יוצר מורכבות אדירה בתהליכים נורא מורכבים של 60,000 יחידות דיור, של תשתיות תחבורה ציבורית, של רצפטורים ציבוריים, של פארקים, של תכנית סמוכה "תל אביב 3700" שהיא עוד 12,000 יחידות דיור - - -

<קריאה: אבל אי אפשר - - -

<צחי דוד: שגם לא מתמקדים בה כי רוצים לדעת - - -

<קריאה: זה לא מספיק - - -

<צחי דוד: רק שניה, האם לקדם את התכנון הקיים או להשביח אותו כי השדה יוצא, אז גם שם לא בונים.

<צחי דוד: חוסר הוודאות הזה יש לו השפעת מאקרו ופה בדיון זה עלה מאד חזק, האם אנחנו מדברים על דחייה של עוד שנה, כי זה הפער.

<צחי דוד: הצבא לא מתחייב להפסיק פעילות בינואר 19'.

<צחי דוד: הוא מתחייב להשיב את הקרקע למנהל בינואר 19'.

<צחי דוד: זאת אומרת שהוא מפסיק פעילות חודשים קודם.

<צחי דוד: זאת אומרת שהפער בין המועד שקבע בג"ץ לבין המועד הצבאי הוא בין חודשים לשנה והשנה הזאת היא שנה של חוסר וודאות - - -

קארין אלהרר: מתי תופסק הפעילות?

<קריאה: אמצע 18'.

<צחי דוד: אנחנו מדברים על פער שמצד אחד הוא פער לא משמעותי ומצד שני, אין באמת התקדמות.

<צחי דוד: אין וצריך להגיד את זה, לשים את זה על השולחן.

<צחי דוד: חוסר הוודאות פוגע ביכולת להתקדם, כי זה עלה פה מאד חזק בדיון.

<צחי דוד: הרי היו פה שני דיונים, האם לדחות עד למועד הצבאי או האם בכלל שדה דב צריך להתפנות.

<צחי דוד: עלו פה תהיות האם צריך, רק שניה, מאיר, תן לי, אני לא הפרעתי לאף אחד, מאיר, אני לא הפרעתי לאף אחד, תן לי בבקשה לסיים.

<צחי דוד: הרי היו פה שני דיונים מקבילים, זה לא נאמר אבל היו פה שני דיונים: האם צריך לדחות עד המועד הצבאי והאם צריך או לא צריך את שדה דב.

<צחי דוד: שני הדיונים האלה תמיד מתקיימים במקביל, או.

<צחי דוד: קיי?

<צחי דוד: אחד מהם ככל הנראה הוכרע כי מ-61' אומרים שמפנים אבל ברקע יש קושי אמתי לקדם תכניות פיתוח של תחבורה ציבורית, של בינוי, כשברקע נמצא כל הזמן, סוג של איום נקרא לזה, על מי שרוצה לפתח את הסביבה, של "לא נפנה את שדה דב", "שדה דב לא יתפנה ונכון שהוא יישאר".

<צחי דוד: מ-61' מכריעים שהוא צריך לצאת ואי אפשר, אי אפשר, הממשלה יש לה קושי להילחם במחירי דיור, בתכניות פיתוח מורכבות שמאשימים אותה שלוקחות שנים, כאשר מחזיקים חרב מיטלטלת כל הזמן מעל הראש שלה: "זה לא יקרה", "תתכנן את הקו הירוק לא פה, תתכנן אותו שם".

קארין אלהרר: תודה, סליחה.

קארין אלהרר: כן, גבירתי, נציגת הפרקליטות.

קארין אלהרר: שם ותפקיד לפרוטוקול.

<רינה מיוחס: רינה מיוחס, מנהלת מחלקת מקרקעין, פרקליטות מחוז תל אביב.

קארין אלהרר: כן, גבירתי, בואי תבהירי לנו מה נמסר בבג"ץ.

<רינה מיוחס: קודם כל אני מודה על רשות הדיבור שקיבלתי.

קארין אלהרר: הבטחתי ולכן אקיים.

<רינה מיוחס: מתנצלת על ההתפרצויות שלי באמצע אבל לא תמיד ניתן להתאפק.

<רינה מיוחס: לפעמים הדברים דורשים תשובה באותו הרגע.

<רינה מיוחס: תראו - - -

קארין אלהרר: גם בבית המשפט הנוהג הזה עובד?

<רינה מיוחס: זה יכול לעבוד.

<רינה מיוחס: ב-20 לינואר שנה זו היה דיון בבג"ץ ובפניו נפרשה כל התמונה בצורה הרבה יותר רחבה ממה שנפרשה כאן.

<רינה מיוחס: הטענות של עירית אילת, העיר אילת, הועלו בפני בג"ץ בצורה מאוד מאוד מפורטת, כל הטענות.

<רינה מיוחס: כל הטענות של חברת "ארקיע", גם המסחריות, גם הציבוריות לכאורה, הועלו בפני בג"ץ.

<רינה מיוחס: עמדת המדינה, בצורה די חריגה, הועלתה על כל המשרדים, כל משרד קיבל את המקום שלו, קיבל את הזכות להסתייג מעמדתו של המשרד שנוגע בדבר והעמדה של כל המשרדים הובאה בפני בג"ץ.

<רינה מיוחס: זה אומר שהיה - - - בדעות, זה אומר שבג"ץ, על אף שהוא די התפלא על כך, קיבל את עמדת המשרד התחבורה, קיבל את עמדת המשרד לאיכות הסביבה - - -

קארין אלהרר: אז למה הוא דחה?

<רינה מיוחס: וקיבל את עמדת רשות מקרקעי ישראל ואת כל העמדות.

<רינה מיוחס: בכל אופן - - -

קארין אלהרר: אז למה הוא דחה?

<רינה מיוחס: לאחר שהוא שמע את כל הטענות, הוא דחה את העתירות מכל וכל.

<רינה מיוחס: הוא דחה את העתירות, גם של - - -

קארין אלהרר: רגע, רגע, רגע, סליחה גבירתי, אני רוצה להתעכב על הנקודה הזאת.

קארין אלהרר: לפי מיטב הבנתי זה היה אמור להתפנות ביוני 16' וזה נדחה, למה?

<רינה מיוחס: אני אענה.

<רינה מיוחס: המדינה נשאלה האם היא תסכים, גבירתי יודעת, גבירתי שאלה אותי על בתי המשפט אז בוודאי גבירתי יודעת שאחד הצעדים שננקטים, הוא ניסיון למצוא פשרה לפני שנותנים פסק דין - - -

קארין אלהרר: אני מכירה את בתי המשפט ויודעת היטב גבירתי, שאם אין שום טיעון הצד העותר נזרק מכל המדרגות.

<רינה מיוחס: אז לא, גבירתי, לא כאשר, רק רגע, הצד העותר, גבירתי, נדחה.

<רינה מיוחס: כל הטענות נדחו.

<רינה מיוחס: אני מציעה לקרוא את פסק הדין של בג"ץ, זה יכול להבהיר את התמונה לחברי הועדה.

<רינה מיוחס: שבית משפט ביקש מהמדינה וגם מהמנהלים של הקרקע הפרטית, המנהלים של הגוש הגדול, שמנהלים את הקרקע עשרות שנים, אמנם לא אותן דמויות כי הן התחלפו לפני כמה שנים, אחרי ההסכם שתיכף אני אגיע אליו, ההסכם ה"מפוקפק" שעשיתי, אז משום כך בג"ץ שאל אם אנחנו מוכנים לדחות ואנחנו היינו מוכנים לדחות בכמה חודשים והמנהלים של הגוש הגדול היו גם הם מוכנים לאחר שהופצר בהם להסכים ואנחנו הסכמנו על אף שהעיר אילת ו"ארקיע" לא הסכימו ומכיוון שהן לא הסכימו, אז לא ניתן פסק דין בהסכמה, אלא העתירות נדחו מכל וכל, העתירות נדחו מכל וכל וניתנה הדחיה שניתנה.

<רינה מיוחס: אני רוצה לחזור אל ההסכם מכיוון שאני עשיתי את ההסכם – בעוונותיי – הבנתי, אז אני רוצה להסביר כמה דברים.

<רינה מיוחס: ההסכם הזה הוא לא רעיון שצץ ברוחה של פרקליטת המחוז או ברוחי יום בהיר אחד, שאמרתי: כדאי לפנות את השדה, אפשר לבנות שם משהו.

<רינה מיוחס: אנחנו מדברים על שנות השבעים, שנות השמונים, כאשר הוגשה תביעה ב-1972 לפירוק הקרקע בגוש הגדול.

<רינה מיוחס: כאשר הוגשה התביעה הזאת, החל להתנהל משא ומתן.

<רינה מיוחס: אני לא אגיד שהמשא ומתן היה אינטנסיבי באותה מידה בכל השנים.

<רינה מיוחס: אני רק אספר שבשנות השמונים המשא ומתן היה מאד אינטנסיבי, מכיוון שהמנהלים עמדו על כך שהמדינה תפנה את שדה דב, שכן, חלק משדה דב, שהוא שדה זמני, כאמור, יושב על קרקע פרטית והמנהלים ביקשו שהקרקע הזאת תפונה.

<רינה מיוחס: נעשה הסכם עם המנהלים, ההסכם הראשון.

<רינה מיוחס: ההסכם הראשון דיבר על ויתור על מס רכוש, אז עוד היה מס רכוש, ויתור על חובות מס רכוש שהמדינה העזה לדרוש מהבעלים והיה ויתור על מס רכוש.

<רינה מיוחס: הייתה הסכמה שהמדינה תמשיך לעשות שימוש בשדה, תמשיך לעשות שימוש בשדה על אף שמדובר בשדה זמני והבעלים הפרטיים יוותרו בינתיים על פינויו.

<רינה מיוחס: זה היה ההסכם הראשון.

<רינה מיוחס: המשא ומתן נמשך, שוב, אמרתי, לא באותה מידה כל השנים, כאשר בשלב מסוים, המנהלים של הגוש הגדול, בראשם אייבי נאמן ופרופ' יובל לוי, ביקשו שנפנה את השדה ואם לא הם יגיש תביעה לפינוי.

<רינה מיוחס: ורבותי, מתוך ניסיון 'מועט בשנים', כאשר מגישים תביעת פינוי נגד המדינה, היא מתבררת הרבה יותר מהר מאשר כאשר המדינה מגישה תביעת פינוי כנגד אזרח.

<רינה מיוחס: מכיוון שלמדינה, וכבר פינו אותנו מחלקים מסויימים בתל ברוך, שנושק לשדה דב, שנושק לגוש הגדול, ושילמנו מיליוני שקלים על דמי שימוש - - -

קארין אלהרר: בית משפט מפנה בלי חלופות?

קארין אלהרר: באמת.

<רינה מיוחס: אני ראיתי.

<רינה מיוחס: מדוע לא, גבירתי?

<רינה מיוחס: אני לא הייתי מזלזלת ברעיון הזה - - -

קארין אלהרר: אני קצת.

<רינה מיוחס: אני מציעה לקרוא פרוטוקולים.

<רינה מיוחס: אלה לא שטויות, אני הייתי שם, אתה לא.

<רינה מיוחס: אלה פרוטוקולים שפתוחים לקהל.

<רינה מיוחס: רבותי, אנחנו צירפנו לבג"ץ כל חומר רלבנטי, גם את ההסכם הראשון והשני, פרוטוקולים ואת כל ההחלטות שראינו כנוגעות לדבר.

<רינה מיוחס: אני, כשעשיתי את ההסכם, דקה, הצבתי בראש ובראשונה את מי שפנה אלי.

<רינה מיוחס: אגב, לא כדאי להטיל דופי ברשות מקרקעי ישראל, הגם שלעתים יש טעם להטיל בה דופי, הפעם לא, מכיוון שלא רשות מקרקעי ישראל ביקשה את ההסכם הזה, מר חנין, מי שביקש את ההסכם הזה ומי שהוביל את ההסכם הזה, זה דווקא משרד הביטחון.

<רינה מיוחס: משרד הביטחון הוא שנכנס למשא ומתן כדי לעשות את ההסכם הזה של הפינוי, כי אנחנו הרגשנו שאם לא נעשה איזשהו הסכם, אנחנו בפני תביעה לפינוי ולדמי שימוש.

<רינה מיוחס: וכן, כאשר המדינה עושה שימוש שלא ברשות בקרקע שלא שייכת לה, אז מפנים גם את בסיס האנטנות - - -

קארין אלהרר: באמת?

קארין אלהרר: שדה תעופה?

קארין אלהרר: באמת.

<רינה מיוחס: גם את בסיס האנטנות בתל ברוך, כשלא הייתה לו חלופה, פינו אותו 'מהיום להיום'.

קארין אלהרר: או.

קארין אלהרר: קיי.

<רינה מיוחס: רבותי, רבותי, כשהקרקע - - -

דב חנין: פתאום המדינה שיודעת להפקיע, כשיש - - - היא לא יודעת להפקיע - - -

<רינה מיוחס: רגע, רגע - - -

קארין אלהרר: לא, גבירתי, את צריכה לסיים.

<רינה מיוחס: אני גם אשיב על זה, אני גם אשיב על זה.

קארין אלהרר: גבירתי, תתכנסי בבקשה לסיום התשובה.

<רינה מיוחס: השיקולים היו מאוד מאוד כבדים.

<רינה מיוחס: היו דיונים.

<רינה מיוחס: דרך אגב, משרד מבקר המדינה אליי לא פנה.

<רינה מיוחס: גבירתי היושבת ראש, אליי, לצערי, משרד מבקר המדינה לא פנה, לא ביקש לדעת מדוע ההסכם הזה נעשה, לא ביקש לראות טיוטות של ההסכם הזה, לא ביקש לראות פרוטוקולים של בית משפט לפני ההסכם הזה וזה חבל.

קארין אלהרר: תודה.

<רינה מיוחס: עכשיו לעניין של - - -

קארין אלהרר: לא, לא, גבירתי.

<רינה מיוחס: רק לעניין של הפינוי של השדה הצבאי, כי זה היה שיקול - - -

<צבי ורטיקובסקי: מעניין מאד מה שאת אומרת, את רק, אני, מכל הדיבורים, לא רק שלך, אני עוד לא רואה איך מבצעים את החלטות הממשלה על שדה התעופה החלופי בעין שמר, שבעצם, מערכת הביטחון גם כן - - -

<רינה מיוחס: בן שמן הוא לא צרה שלי.

<רינה מיוחס: אני רוצה - - -

<צבי ורטיקובסקי: מה זה?

קארין אלהרר: פה הבעיה.

קארין אלהרר: פה הבעיה.

יצחק וקנין: את שדה - - - צריך לקחת לעין שמר ואת זה לא אמרת פה.

איציק שמולי: זו הבעיה.

איציק שמולי: את רוצה לפנות ויהי מה וזה הכול.

<רינה מיוחס: אדוני - - -

איציק שמולי: את רוצה לפנות ויהי מה וזה הכול.

<רינה מיוחס: שניה, לפני שאני - - -

יצחק וקנין: אם היית גרה באילת אני מבטיח לך שלא היית עושה את ההסכם הזה.

יצחק וקנין: לא היית עושה את ההסכם הזה אם היית גרה באילת.

<קריאה: מישהו חסם לאותם תושבים - - -

קארין אלהרר: משפט, גבירתי.

<רינה מיוחס: רק לענות לחבר הכנסת דב חנין.

קארין אלהרר: במשפט.

<רינה מיוחס: השיקולים של פינוי השדה הצבאי אחרי פינוי השדה האזרחי, השיקולים האלה היו טמונים בדברים שאדוני אמר.

<רינה מיוחס: אדוני אמר שאת השדה הצבאי קל יהיה מאד לפנות.

<רינה מיוחס: אדוני צודק.

<רינה מיוחס: את השדה הצבאי ניתן יהיה לפנות בקלות וזה היה בשיקול.

<רינה מיוחס: השדה הצבאי הוא תחת השליטה שלנו, אותו קל יהיה לפנות, את השדה האזרחי - - -

יצחק וקנין: את עין שמר לא הצלחת.

<רינה מיוחס: רק רגע, אדוני ייתן לי לסיים, על אף שאדוני רואה את "הולילנד" בפניי אדוני ייתן לי לסיים.

איציק שמולי: עם כל הכבוד לך, מותר לו להתפרץ, אלה הכללים בבית הזה.

קארין אלהרר: אלה הכללים, כן.

<רינה מיוחס: אדוני, השיקולים היו והם ממש קשה יהיה לנו לפנות, הלוואי ונוכל, רק רגע - - -

קארין אלהרר: תודה אבל הבנו, גבירתי.

קארין אלהרר: גבירתי, את לא בבית משפט, גבירתי, תודה, הנקודה הובהרה.

קארין אלהרר: אני רק באה ואומרת שאל"ף, אני לא מקבלת את הטיעון הזה, שבית משפט חסר אחריות - - - מפנה שדה תעופה, זה אל"ף ובי"ת, רגע - - -

<רינה מיוחס: אני לא אומרת חסר אחריות.

קארין אלהרר: זה מעשה חסר אחריות ואת מבינה את זה טוב ממני והדבר השני - - -

<רינה מיוחס: לא, אני לא מבינה את זה.

קארין אלהרר: והדבר השני גבירתי, אני לא מצליחה להבין למה משרד הביטחון, כך לגרסתך, הוא בכיס שלכם, לעומת משרדים אחרים שהם לא.

<רינה מיוחס: גבירתי לא נתנה לי לסיים.

<רינה מיוחס: יכולתי - - -

קארין אלהרר: לא, תודה, תודה רבה.

קארין אלהרר: תודה.

קארין אלהרר: תודה.

קארין אלהרר: חבר הכנסת איל בן ראובן, אחריו - - -

איציק שמולי: יצא המרצע מן השק, היא אמרה: העניין של החלופה זה לא העניין שלי.

איציק שמולי: לדעתי פה - - -

איל בן ראובן: אני רוצה לומר - - -

<קריאה: לא אכפת לה - - - לפנות ויהי מה.

<רינה מיוחס: אני לא אמרתי שלא אכפת לי - - -

קארין אלהרר: גבירתי, סיימת לדבר.

<רינה מיוחס: אני לא מטפלת בזה.

קארין אלהרר: גבירתי, אני לא רוצה - - -

<דוד אייזנברג: שמר הוא לא חלופה להובלת נוסעים.

<צבי ורטיקובסקי: ולכן את לא במרכז הכתובת של - - -

קארין אלהרר: סליחה.

<רינה מיוחס: בדוח מבקר המדינה - - -

קארין אלהרר: גבירתי, אני אאלץ להוציא אותך וחבל ממש, אני לא רוצה.

קארין אלהרר: כן, איל בן ראובן.

איל בן ראובן: שמעתי פה הרבה מאד טיעונים הבוקר.

איל בן ראובן: שמעתי גם את דברי הגברת מיוחס.

איל בן ראובן: נדמה לי שכל הטיעונים שלָך, בעיניי לפחות, ככל שיהיו חכמים ונבונים הם מתרסקים כאשר את עונה על שאלה בסוגיית עין שמר ואת אומרת "זה לא ענייני".

<רינה מיוחס: זה לא בטיפול שלי.

איל בן ראובן: בסדר, זאת בדיוק הבעיה.

איל בן ראובן: זאת - - -

קארין אלהרר: אין ראייה כוללת.

איל בן ראובן: זאת בדיוק הבעיה שהצגתי אותה כבר בתחילת הדיון ואמרתי שלא יכול להיות שדיון כזה, בנושא שדה תעופה שהוא הלב של התעופה האזרחית במדינת ישראל, הוא לא נדון תחת השאלה של שדות התעופה האזרחיים במדינת ישראל.

איל בן ראובן: זאת החלטה, זה תהליך כושל - - -

קארין אלהרר: תתכנס.

איל בן ראובן: אני מיד אסיים.

איל בן ראובן: זה תהליך כושל בבסיס שלו.

איל בן ראובן: אני מציע, כבוד היושבת ראש, תראי, אני שומע פה התבצרות.

איל בן ראובן: התבצרות של כל אחד.

איל בן ראובן: אנחנו צריכים איכשהו לפתוח את הקשר הזה כי יש פה חלופות שלא נבחנו ברצינות וצריך להסתכל על העניין הזה בצורה שונה.

איל בן ראובן: נדמה לי שהדיון צריך להיות מול אלה שבאמת מקבלים את ההחלטות.

איל בן ראובן: אנחנו יושבים פה עם אנשים מאוד מאוד מכובדים, רק שהם לא מקבלים את ההחלטות והם כרגע מתבצרים תחת האמירה "יש החלטת ממשלה מ-2012 וזה - - -

קארין אלהרר: אבל היא לא מיושמת.

איל בן ראובן: זה מה שמוביל את העניין.

קארין אלהרר: תודה.

איל בן ראובן: לכן אנחנו צריכים לעלות שלב למקבלי ההחלטות וצריך להציג את כלל הטיעונים כשהטיעון העיקרי הוא אזרחי מדינת ישראל.

איל בן ראובן: תושבי אילת, הגליל והסביבה.

איל בן ראובן: הם הטיעון המרכזי ועל כך צריך לדעתי לשאול את מקבלי ההחלטות.

קארין אלהרר: תודה רבה.

קארין אלהרר: חבר הכנסת מיקי לוי.

מיקי לוי: אני לא רוצה לחזור על טיעונים, אני רק אצטרף לחבר הכנסת חנין בעיקר טיעוניו ואוסיף עוד שניים.

מיקי לוי: בדיקת החלופות לא נעשתה ואין ראייה כללית למצב השדות האזרחיים במדינת ישראל.

מיקי לוי: וזה חבל מאד.

מיקי לוי: הלכו למשהו נקודתי.

מיקי לוי: מעבר לעניין הזה, צריך איזשהו זמן כדי למצות את כל מה שקרה פה בשעתיים האחרונות ולדחות קודם כל, בשלב הראשון, את הפינוי של השדה האזרחי לתקופת הפינוי או לזמן הפינוי – לפחות התיאורטי – של השדה הצבאי וזה בכוחנו לעשות.

מיקי לוי: ואז ייוותרו בידינו בין שנה וחצי לשנתיים כדי לראות מה עושים, כי כרגע, הזמן בשעון החול הולך ואוזל.

מיקי לוי: הבקשה היחידה כרגע היא לדחות את מועד הפינוי של השדה האזרחי למועד פינויו של הצבאי.

קארין אלהרר: או.

קארין אלהרר: קיי.

קארין אלהרר: צבי ורטיקובסקי, בבקשה.

<צבי ורטיקובסקי: אני יושב פה ומנסה להקשיב.

<צבי ורטיקובסקי: הדיון בסופו של דבר, יתכנס לראייה בעיקר של שדה דב.

<צבי ורטיקובסקי: מבחינתנו זאת רק אחת הגִזְרות שאנחנו בדקנו ואנחנו התייחסנו אליהן.

<צבי ורטיקובסקי: מדברים פה כל הזמן על החלטת הממשלה.

<צבי ורטיקובסקי: חלק בלתי נפרד מהחלטת הממשלה היה החלופה של עין שמר אבל מי שבודק את זה ומי שרואה את זה בצורה מעמיקה, יכול לבוא וללמוד שבעצם ההחלטה על החלופה הזאת של עין שמר, איך אני אומר את זה בעדינות, היא לא חלופה אמתית.

<צבי ורטיקובסקי: יש פה תהליך שנמשך הרבה מאד שנים לפני ההחלטה הזו של הממשלה וגם אחרי ההחלטה הזאת של הממשלה, בדין ודברים או בדו שיח של חרשים בסופו של דבר, בין משרד התחבורה על זרועותיו לבין מערכת הביטחון, כשמערכת הביטחון לא מוכנה לפנות את עין שמר.

<צבי ורטיקובסקי: לא רק שהיא לא מוכנה לפנות אלא היא גם מתפשטת עוד ועוד בתוך שדה עין שמר.

<צבי ורטיקובסקי: אנחנו שומעים פה שכביכול יש חלופה לשדה דב דרך נתב"ג.

<צבי ורטיקובסקי: אני לא רוצה כרגע להתווכח אם זו חלופה אמתית או לא חלופה אמתית אבל אני לא שמעתי מפי הדוברים התייחסות לזה שיש החלטה גם לסגור את שדה התעופה הרצליה.

<צבי ורטיקובסקי: ואני לא שמעתי התייחסות לשאלה איפה יהיה בדק מטוסים אזרחיים.

<צבי ורטיקובסקי: אני לא שמעתי איפה תהיה תהיה נחיתה למטוסים, שחלקם הם אפילו מטוסים של חירום כמו מטוסים לכיבוי שריפות.

<צבי ורטיקובסקי: אני לא שמעתי איפה תהיה חלופה לעניין של הדרכת טייסים, הכשרת טייסים.

<צבי ורטיקובסקי: לא שמעתי איך יפתרו את הבעיות של הקשר עם צפון המדינה או בכלל, לזה שכל הפריפריה פה מתנתקת.

<צבי ורטיקובסקי: לכן, מנקודת ראותי, קיבלנו תשובות חלקיות ולא מספקות.

<צבי ורטיקובסקי: יש פה תהליך מתמשך, כשבעצם המשרדים והגופים הנוספים שהיו צריכים לטפל בנושא לאורך כל השנים, לא טיפלו בזה כמו שצריך.

<צבי ורטיקובסקי: ביסודו של דבר זה נקלע לבעיות של מצוקות משפטיות, גם עם שדה דב וגם עם שדה הרצליה, ששם היה צריך להסדיר את זה בתכנית המתאר ואז, בגלל ההיבט המשפטי, זה גם מקבל כל מיני תפניות של החלטות על פינוי אבל אף אחד לא נותן תשובות אמתיות, ממשיות, לחלופות, כדי לא לשתק את התעופה הפנים ארצית במדינת ישראל.

<צבי ורטיקובסקי: לא רק שצריך לפתח ושיהיו מתקני תחזוקה אלא בכלל הולכים ב'רברס' וסוגרים וחונקים את הכול.

קארין אלהרר: תודה רבה.

קארין אלהרר: חבר הכנסת וקנין.

יצחק וקנין: אני לא אחזור על מה שהוא אמר.

יצחק וקנין: הוא ממש תמצת את הדברים שעלו אצלי בוועדה, ממש אחד לאחד.

יצחק וקנין: כאשר החליטו לפנות את שדה דב החלופה הייתה עין שמר.

יצחק וקנין: בא הצבא ואמר: בשום פנים ואופן, אין, לא יהיה.

יצחק וקנין: עוד החלטה שהתקבלה במקביל היא לפנות את הרצליה.

יצחק וקנין: עוד החלטה במסלול – מזל שעצרנו את זה ברגע האחרון – את חיפה, גם את חיפה הייתה החלטה לפנות ואז עצרנו.

יצחק וקנין: ואז, חבר'ה, אין שדות תעופה פנים ארציים, נגמר.

יצחק וקנין: ואז משרד התחבורה חוזר אחורה, מתחיל להבין את גודל הבעיה, את הצרה הצרורה שהוא נמצא בה, אחרת אני לא יודע לאן הם היו מגיעים.

יצחק וקנין: נרדמו, ישנו, אני לא יודע איפה הם היו בכלל.

יצחק וקנין: אני אומר לָך, אם לא הייתה מוקמת ועדת המשנה וגם כשאני לקחתי עלי את "כל חוקותיי", שם אני נכנסתי ממש לקרביים של כל הדברים ואנשים יודעים את זה, אני עשיתי עבודת קודש בדבר הזה ואין לי שום אינטרס פה, אני אומר את זה מכל לבי, יש פה בעיה רצינית מאד.

יצחק וקנין: מנתקים את כל המדינה הזאת.

יצחק וקנין: ניתקו אותה.

יצחק וקנין: אני לא יודע מי קיבל החלטות, איך קיבלו אותן.

יצחק וקנין: והמבקר אמר את זה יותר טוב ממני.

יצחק וקנין: אם אני הייתי אומר את זה היו אומרים שאולי יש לי איזה עניין.

יצחק וקנין: הוא אמר את הדברים בצורה ממש שנוגעת לַלב של העניין.

יצחק וקנין: ניתקו את המדינה הזאת.

יצחק וקנין: ואני אומר לכם, אין היום מכוני בדק.

יצחק וקנין: נצטרך לקחת מנועים לרומניה, לאירופה, לתקן אותם.

יצחק וקנין: אין איפה לתקן אותם, כי אם סוגרים את הרצליה הרי זה מכון הבדק היחיד.

יצחק וקנין: מסוקים, גם הנושא הזה משותק לגמרי.

יצחק וקנין: האם יביאו מסוקים לנתב"ג?

יצחק וקנין: איפה תשימו את המסוקים?

יצחק וקנין: ריבונו של עולם, אתם אפילו לא יורדים לשטח לראות את הדברים במו עיניכם.

יצחק וקנין: משרד התחבורה פה פישל בגדול, הוא היה צריך להיות פה המוביל המרכזי של כל העניין הזה, לא אנחנו, כאילו אנחנו איזה בעלי עניין פה.

קארין אלהרר: תודה.

קארין אלהרר: מר הלוי, ממש משפט.

מאיר יצחק הלוי: רק לשים עוד נושא אבסורדי במעגל.

מאיר יצחק הלוי: אני חבר במועצה הארצית לתכנון ובניה.

מאיר יצחק הלוי: אני מספר לך, גבירתי יושבת הראש, לפני ארבעה חודשים, המועצה הארצית לתכנון ובניה קיבלה החלטה לקיים דיונים לתמ"א שנקראת למיטב זכרוני תמ"א 15, נכון?

מאיר יצחק הלוי: אני צודק?

מאיר יצחק הלוי: תמ"א 15, שתכליתה בדיקה והיערכות לגבי התעופה הפנים ארצית.

מאיר יצחק הלוי: עכשיו, אני שואל שאלה.

מאיר יצחק הלוי: אם אתה עכשיו, באמת החלטה מצוינת.

קארין אלהרר: קצת מאוחרת.

מאיר יצחק הלוי: קצת מאוחרת, "באין חזון יפרע עם".

מאיר יצחק הלוי: יש כאן אמירה חזונית נפלאה.

מאיר יצחק הלוי: אם אתה עכשיו רוצה ואומר: אנחנו הולכים להתדיין, אז איך באותו זמן אתה מקבל החלטות לסגור שלושה שדות?

מאיר יצחק הלוי: נשמע לי - - -

קארין אלהרר: נשמע מעניין.

מאיר יצחק הלוי: זה מתאים למשילות העכשווית שלנו, שבודקים מעכשיו לרגע במקום להסתכל רחוק ואני אומר, זה אבסורד מהמדרגה הגבוהה ביותר ולא דיברתי על תושבי העיר.

מאיר יצחק הלוי: אני רוצה לבקש מכל החברים פה.

מאיר יצחק הלוי: באמת, באמת, באמת, כשמקבלים החלטות, כשיושבים ודנים, תמיד לראות שבסוף בסוף בסוף תפקידנו לשרת את הציבור ועומדים אנשים, חיים ונושמים, שאנחנו פוגעים בהם פגיעה שהיא פגיעה מאד קשה.

מאיר יצחק הלוי: אני גם מציע פעם להביא את השרים.

מאיר יצחק הלוי: שר הבריאות כתב מכתב שהוא בכלל לא היה שותף - - -

קארין אלהרר: אמרו את זה נציגיו גם בדיון הקודם.

קארין אלהרר: טוב, אני מתנצלת, אני רוצה לסכם את הדיון.

קארין אלהרר: אנחנו לקראת מליאה בעוד מספר דקות.

קארין אלהרר: תראו, זה באמת היה מסוג הדיונים הקשים, באמת.

קארין אלהרר: אני לא אגזים ואומר שאני חוששת.

קארין אלהרר: מאוד.

קארין אלהרר: במיוחד מהדברים שאמרת עכשיו, בסיום, מר הלוי.

קארין אלהרר: מתכנסת ועדת תכנון ובניה לנושא תעופה עכשיו?

קארין אלהרר: הרגע?

קארין אלהרר: אחרי שקיבלנו החלטות?

קארין אלהרר: אחרי שהתקדמנו?

קארין אלהרר: מפנים, עושים ועכשיו לוקחים צעד אחורה ואומרים: רגע, בואו נחשוב.

קארין אלהרר: אי אפשר לחשוב אחרי המעשים, נשמע לי לא סביר.

קארין אלהרר: אני לא מבינה גדולה בנדל"ן ואני לא מבינה גדולה באיכות הסביבה אבל יש משהו שאני יכולה להעיד על עצמי שאני כן מבינה בו: בצורך של אזרחים לקבל שירותים מהמדינה ללא כל קשר לשאלה איפה הם בחרו לגור.

קארין אלהרר: כל מה שנמצא במתחם שקרוי מדינת ישראל, כל מי שגר ולא משנה איפה, אמור לקבל את אותו שרות, בסדר?

קארין אלהרר: ואם אנשים בחרו לגור באילת או בגליל, הם אמורים לקבל את אותם שירותים.

קארין אלהרר: הם לא מקבלים כרגע את אותם שירותים ונותנים להם וואווצ'רים וכל מיני טיסות ו"תבואו למרכז".

קארין אלהרר: עכשיו גם את זה רוצים לקלקל להם.

קארין אלהרר: ואני רואה פה תהליך לא טוב.

קארין אלהרר: מקולקל אפילו.

קארין אלהרר: אמר ראש העיר ואנחנו רואים את זה גם בבג"ץ: שדה דב היה אמור להיות מפונה הבוקר.

קארין אלהרר: היום היה אמור מישהו ללכת ולנעול.

קארין אלהרר: ועוד אין פתרונות.

<קריאה: עוד חודש.

קארין אלהרר: בסדר, אז עוד חודש.

קארין אלהרר: ועוד אין פתרונות.

איציק שמולי: בחודש היו מוצאים מקום.

<קריאה: ובאפריל 2017 יהיו פתרונות?

קארין אלהרר: לא לתחבורה, חברים.

קארין אלהרר: לא לתחבורה האווירית ולא לתושבי הפריפריה בדרום ובצפון.

קארין אלהרר: אין פתרונות.

קארין אלהרר: אני לא ראיתי אותם.

קארין אלהרר: בטח לא פתרונות שאפשר להפעיל אותם הבוקר, או אתם יודעים מה, אפילו בעוד חודש.

קארין אלהרר: אין פתרונות.

קארין אלהרר: אני לא לרגע חושבת שיש מישהו שבכוונת זדון רוצה לפגוע באנשים.

קארין אלהרר: אני רק כן חושבת שמישהו לא חשב על הדברים עד הסוף.

קארין אלהרר: אני שואלת למה?

קארין אלהרר: מה הם עשו לכם?

קארין אלהרר: מה, הם פגעו בכם?

קארין אלהרר: האם מישהו מהם פעם הזיק לכם באופן אישי?

קארין אלהרר: למה לעשות את זה?

<קריאה: נדל"ן.

קארין אלהרר: זו לא סיבה טובה.

קארין אלהרר: זו ממש לא סיבה טובה.

קארין אלהרר: ואף אחד לא יספר לי שלבנות יחידות דיור בגוש הגדול יפתור את משבר הדיור במדינת ישראל.

<קריאה: זוגות צעירים.

איציק שמולי: דיור בר השגה.

קארין אלהרר: אל תספרו לי את זה.

קארין אלהרר: נכון שאני לא מבינה גדולה בנדל"ן - - -

<דוד אייזנברג: מקריבים תשתית לאומית בשביל 'מהמורונת' - - -

קארין אלהרר: אל תספרו לי את הסיפור הזה.

קארין אלהרר: הוא לא מקובל עלי.

קארין אלהרר: וזה נכון שצריך לבנות מסה כדי שירדו המחירים אבל דווקא שם?

קארין אלהרר: אין מקום אחר לבנות?

קארין אלהרר: בעת הזאת?

קארין אלהרר: אני לא מקבלת את זה.

קארין אלהרר: אני מנסה להבין מכל הדיון הזה, שנאמרו כאן הרבה מאד דברים, באמת, נאמרו הרבה דברים.

קארין אלהרר: חלקם אני חייבת לומר, מתסיסים.

קארין אלהרר: לבוא ולחשוב שבית משפט בישראל יסגור שדה תעופה רק כי מישהו לא עמד בהסכם, מהיום למחר, אני מצטערת, לא סביר בעיניי.

קארין אלהרר: לא סביר.

קארין אלהרר: לא סביר.

קארין אלהרר: על דברים הרבה יותר חמורים בית משפט לא מקבל את - - -

<רינה מיוחס: גבירתי תבטיח לי שהיא תקרא את פסק הדין של הבג"ץ ואז - - -

קארין אלהרר: הסירי דאגה מלבך.

<קריאה: וגם את הפרוטוקולים.

קארין אלהרר: הסירי דאגה מליבך - - -

<רינה מיוחס: וגם את הפרוטוקול.

קארין אלהרר: אני אקרא - - -

<רינה מיוחס: תשאל את "ארקיע" - - -

קארין אלהרר: גבירתי, את מפריעה לי מהרגע שדרכת פה הבוקר.

<צבי ורטיקובסקי: תסלחי לי, יושבת הראש לא עובדת אצלך.

<צבי ורטיקובסקי: מה קורה עם כל הסגנון הזה שלך?

<צבי ורטיקובסקי: לאורך כל הדיון - - -

<רינה מיוחס: תקראו את פסק הדין - - -

קארין אלהרר: תודה על העצה.

<צבי ורטיקובסקי: מה זה הסגנון הזה שלך?

קארין אלהרר: תודה רבה על העצה.

<צבי ורטיקובסקי: מה זה הדבר הזה?

קארין אלהרר: אני לא מצליחה להבין, אין לכם תשובות אמתיות אז אתם מנסים לסובב את זה?

קארין אלהרר: "תקראי את הפרוטוקול".

קארין אלהרר: תשובה אחת רצינית לא שמעתי.

<יעקב ברנט: גבירתי, אני אשמח להעביר לך את הפרוטוקול, כל מה שהוצג פה איננו נכון.

קארין אלהרר: אני מבקשת, אדוני, אני באמצע הסיכום.

קארין אלהרר: אני מבקשת לקבל ממשרד התחבורה מכתב שמסביר.

קארין אלהרר: אל תשלחו לי דוחות ארוכים, תשלחו לי מסמך בנקודות, מהן החלופות.

קארין אלהרר: אני רוצה להבין מהן החלופות שמוצעות מבחינת תחבורה אווירית אזרחית, תוך שבועיים אני מבקשת לקבל את זה.

<דוד אייזנברג: כולל תעופה כללית אם אפשר.

קארין אלהרר: כולל תעופה כללית.

קארין אלהרר: אבל מה שיותר מטריד אותי כרגע הוא התעופה האווירית לתושבים.

קארין אלהרר: אני רוצה גם לקבל מכתב שמסביר מהן החלופות שמוצעות לתושבי אילת ספציפית.

<קריאה: "בואו לעקבה.

<קריאה: "

קארין אלהרר: גם את זה אני מבקשת תוך שבועיים.

קארין אלהרר: את הדוח אני גם רוצה לקרוא, כי אני אקרא, אני הולכת לחקור את הנושא הזה, כי זה נראה לי שיש פה מישהו שהתבלבל ופעל לא בסבירות מבחינתי.

קארין אלהרר: משרד האוצר, אני מבקשת לקבל את ההעתק של ההסכם.

קארין אלהרר: מהמשרד לאיכות הסביבה אני מבקשת לקבל חוות דעת לגבי השאלה האם אפשר לקיים את בדיקות הקרקע מבלי לפנות את שדה דב בשלב הזה.

קארין אלהרר: תראו, אני באמת אומרת לכם, אני לא מצליחה להבין.

קארין אלהרר: מדינת ישראל, ה startup nation, המדינה הכי טובה בעולם, האם היא לא מסוגלת לקבל החלטות בלי להזיק קודם לאזרחים שלה?

קארין אלהרר: עד שלא יינתן מענה מסודר, בר השמה, לא יפונה שדה התעופה.

קארין אלהרר: יש פה מגוון חברי כנסת מכל סיעות הבית, זה לא עניין פוליטי.

קארין אלהרר: אופוזיציה וקואליציה, נכון.

קארין אלהרר: זה לא פוליטי.

קארין אלהרר: זה לא יעבור.

קארין אלהרר: ואתם יכולים להגיד לאילי הנדל"ן שהם יכולים לנשק לשלום את הקרקע אם לא יינתנו פתרונות.

קארין אלהרר: ואני רוצה לראות שבית משפט יפנה את שדה התעופה.

קארין אלהרר: אני אקיים דיון מעקב, כי זה לא נושא שאפשר להזניח אותו ואני מבקשת שלדיון המעקב, גבירתי מנהלת הועדה, יוזמנו מנכ"ל משרד ראש הממשלה ומנכ"ל משרד התחבורה.

קארין אלהרר: אני מקווה שלאלי גרונר יש תשובות נוספות.

קארין אלהרר: תודה רבה לכולם, הישיבה נעולה.